Αν υπάρχει μια εταιρία στις ΗΠΑ με χαρακτηριστική παράδοση στις ταινίες τρόμου, αυτή είναι μονάχα μία, και μιλάμε φυσικά για τη Universal. Με την πρόσφατη ανανέωση αυτού της του τμήματος, έγινε ξανά γνωστός ο όρος Universal Monsters, αν και ο νέος κύκλος που ονομάζεται Dark Universe δεν ξεκίνησε με το δεξί. Μετά όμως από τη Μούμια, θα ακολουθήσει η Νύφη του Φρανκενστάιν, το Πλάσμα από τη Μαύρη Λίμνη, ο Ο Αόρατος Άνθρωπος, το Βαν Χέλσινγκ, ο Λυκάνθρωπος, το Φρανκενστάιν, ο Δράκουλας, το Φάντασμα της Όπερας και η Παναγιά των Παρισίων. Με αυτό το τελευταίο ξεκίνησαν όλα. Για την ακρίβεια το 1923, με τον Lon Chaney στον ρόλο του κωδωνοκρούστη καμπούρη Κουασιμόδου, ο οποίος ήταν εκεί και στο δεύτερο «χτύπημα», το εξίσου κλασικό Φάντασμα της Όπερας του 1925. Αυτός ο πρώτος κύκλος τεράτων πέρασε από τον βωβό στον ομιλών κινηματογράφο και η ιστορία γράφτηκε με χρυσά γράμματα το 1931 και την εμφάνιση του εξωτικού για τα χολιγουντιανά πρότυπα Bela Lugosi ως Δράκουλα. Άμεσα ήρθε κι ο πρώτος Φρανκενστάιν, με το τέρας να έχει τα χαρακτηριστικά του Boris Karloff. Πλέον αξιομνημόνευτα έμελλε να είναι και η Μούμια του 1932, όσο κι ο Ο Αόρατος Άνθρωπος του 1933. Μα η ταινία σταθμός είναι φυσικά η Νύφη του Φρανκενστάιν του 1935, η οποία δεν λείπει από καμία λίστα των καλύτερων ταινιών τρόμου όλων των εποχών. Κι ενώ το 1936 τα πράγματα πάγωσαν, ήταν ένας αιθουσάρχης που αναβίωσε τον Φρανκενστάιν και τον Δράκουλα ανανεώνοντας την όρεξη του κοινού, και το 1939 τα τέρατα επιτέθηκαν και πάλι στην οθόνη.\nΚατά τη δεκαετία του 1940, το πλέον χαρακτηριστικό του Universal Monsters ήταν η σύμπραξη πολλών τεράτων στην ίδια ταινία. Αλλά τη διαφορά την έκανε ένα μόνο του, και συγκεκριμένα το 1941 ο Λυκάνθρωπος με τον Lon Chaney Jr. στην πρώτη εντυπωσιακή μεταμόρφωση του ανθρώπου σε άνθρωπο-λύκο επί της οθόνης. Κάπου πλέον τα πράγματα έμοιαζαν όμως να ξεφεύγουν από πλευράς ποιότητας και ήταν άλλα στούντιο που τραβούσαν τα φώτα στον τρόμο. Με κάποιες ενδιαφέρουσες ενδιάμεσες στάσεις (όπως το Ο Τρόμος της Μαύρης Λίμνης του 1954 και το Ο Άνθρωπος που Ζάρωνε του 1957), τα φώτα έπεσαν το 1960, σε σημείο αυτό να μοιάζει οριστικό. Το 1979, έγινε μια προσπάθεια από την εταιρία να αναβιώσει τον Δράκουλα, όταν πια η περίφημη αγγλική εταιρία Hammer, που είχε πάρει σαν αποκλειστικότητα το είδος, είχε για τα καλά κοπάσει, αλλά το ριμέικ του John Badham δεν έπεισε.\nΦτάνοντας στο 1999, η Universal είπε να ξαναθυμίσει τα βαριά της χαρτιά στο κοινό, αλλά αυτή τη φορά υπό τη μορφή ακριβών υπερπαραγωγών, με ελάχιστη ως καθόλου όρεξη για τρόμο, και περισσότερη για χαβαλέ. Έτσι γεννήθηκε η Μούμια του Stephen Sommers, ο Λυκάνθρωπος του Joe Johnston και τέσσερις ακόμα ταινίες που η εταιρία θα προτιμούσε να μην είχαν γυριστεί ποτέ. Πριν μάθουμε αν το Dark Universe, που μοιάζει να έχει τη λογική των block-buster και όχι αυτή των απαρχών του τερατο-σύμπαντος, τουλάχιστον στην έναρξη του, πιάσει τόπο, ας κάνουμε μια βόλτα από τις ταινίες σταθμούς αυτής της μακράς πορείας. Εδώ μπαίνει και το «μικρόβιο» της αξιολόγησης, εν είδει εκτάκτου Top-20. Πάμε λοιπόν αντίστροφα...\n20. Η Μούμια (The Mummy, 1999)\nΠρωταγωνιστούν: Brendan Fraser, Rachel Weisz, John Hannah, Arnold Vosloo\nΗ έρημος θα υψωθεί. Οι ουρανοί θα χωριστούν. Η δύναμη θα ξεχυθεί.\nΣύμφωνα με το θρύλο η τιμωρία του Αιγύπτιου ιερέα Ιμχοτέπ, όταν πιάστηκε από τον Φαραώ Σέτι με την ερωμένη του, ήταν να τον κάνουν μούμια ζωντανό και να τον καταραστούν. Το 1923 θα βρεθεί ο τάφος του από μια ομάδα κυνηγών θησαυρών και η μούμια θα ξαναζωντανέψει.\n19. Τρομαγμένη Πολιτεία (Tarantula - Τρομαγμένη Πολιτεία, 1955)\nΠρωταγωνιστούν: John Agar, Mara Corday, Leo G. Carroll, Nestor Paiva\nΟι σφαίρες δεν μπορούν να την σταματήσουν! Ο δυναμίτης δεν μπορεί να την σκοτώσει!\nΟ καθηγητής Τζέραλντ Ντίμερ βρίσκεται στην έρημο της Αριζόνας και κάνει ορμονικά πειράματα, με την ελπίδα να αυξήσει την παγκόσμια παραγωγή τροφίμων. Ο συνάδελφος του βρέθηκε νεκρός, έχοντας χτυπηθεί από μια νόσο που συνήθως θέλει πολύ καιρό για να γίνει θανάσιμη. Ο ντόπιος γιατρός αντιμετωπίζει το γεγονός με μεγάλη έκπληξη και η βοηθός του, η Στέφανι, πηγαίνει στον Δρ Ντίμερ μήπως καταλάβει το τι συμβαίνει. Το κακό δεν αργεί να ξεκινήσει και η πρώτη ένδειξη είναι τα απομεινάρια από φαγωμένα βόδια. Οι ενδείξεις δείχνουν την ύπαρξη μιας τεράστιας ταραντούλας.\n18. Το Φάντασμα της Όπερας (Phantom of the Opera, 1943)\nΣκηνοθεσία: Arthur Lubin\nΠρωταγωνιστούν: Nelson Eddy, Susanna Foster, Claude Rains, Edgar Barrier\nΤο κλασικό έργο τρόμου της οθόνης!\nΈνας παραμορφωμένος βιολονίστας στοιχειώνει την όπερα του Παρισιού. Κρυφός του πόθος είναι η τραγουδίστρια Κριστίν Ντιμπουά, την οποία θα βοηθήσει με κάθε κόστος.\n17. Ο Λυκάνθρωπος (The Wolfman, 2010)\nΠρωταγωνιστούν: Emily Blunt, Anthony Hopkins, Benicio Del Toro, Hugo Weaving, Geraldine Chaplin\nΌταν το φεγγάρι είναι γεμάτο, ο θρύλος έρχεται στην ζωή.\n16. Η Γάτα και το Καναρίνι (The Cat and the Canary, 1927)\nΣκηνοθεσία: Paul Leni\nΠρωταγωνιστούν: Laura La Plante, Creighton Hale, Forrest Stanley, Tully Marshall\nΟι συγγενείς του πάμπλουτου Σάιρους Γουέστ περιμένουν αν πεθάνει για να τον κληρονομήσουν. Αλλά αυτός τους αιφνιδιάζει και αναγγέλλει ότι η διαθήκη θα ανοιχτεί 20 χρόνια μετά τον θάνατο του. Τα χρόνια περνούν και οι κληρονόμοι μαζεύονται εκ νέου στην έπαυλη του πλούσιου αποβιώσαντα. Και η μοναδική κληρονόμος είναι η Άναμπελ Γουέστ, η μόνη που κουβαλάει ακόμα το επίθετο του, αλλά με την προϋπόθεση ότι οι γιατροί θα τη βρουν στα λογικά της. Στην αντίθετη περίπτωση, υπάρχει ένας σφραγισμένος φάκελος που λέει το πού θα πάνε τα χρήματα και τα διαμάντια. Και τότε ξεκινούν κάποια μυστηριώδη γεγονότα, που υποδεικνύουν στους συγγενείς ότι ίσως η Άναμπελ είναι όντως παράφρον.\n15. Ο Τρόμος της Μαύρης Λίμνης (Creature from the Black Lagoon, 1954)\nΠρωταγωνιστούν: Richard Carlson, Julie Adams, Richard Denning, Antonio Moreno\nΠοτέ από την αρχή του χρόνου ο κόσμος δεν κοίταξε τρόμο σαν αυτόν!\nΜια ομάδα ερευνητών βρίσκεται στα βάθη του Αμαζονίου αναζητώντας απολιθώματα. Αντί για αυτά, θα πέσει πάνω σε ένα θρυλικό τέρας, μισό άνθρωπο μισό-ψάρι. Θα πετύχουν να το αιχμαλωτίσουν αλλά το μόνο που θα καταφέρουν θα είναι να το αγριέψουν περισσότερο.\n14. Οι Άμποτ και Κοστέλλο Συναντούν τα Τέρατα (Abbott and Costello Meet Frankenstein, 1948)\nΣκηνοθεσία: Charles Barton\nΠρωταγωνιστούν: Bud Abbott, Lou Costello, Lon Chaney Jr., Bela Lugosi, Glenn Strange\nΜια μεγάλη νέα ιδέα για χαβαλέ!\nΟ Γουίλμπουρ κι ο Τσικ είναι μάστορες στο να διαχειρίζονται τον φόβο του κόσμου και τίποτα δεν μπορεί να τους τρομάξει. Όλα αυτά, μέχρι που τα απομεινάρια από το τέρας του Φρανκενστάιν και του κόμη Δράκουλα μετακομίζουν από την Ευρώπη για να γίνουν θέαμα σε σπίτι τεράτων. Όμως, ο Δράκουλας ξυπνάει και δραπετεύει με το εξασθενημένο τέρας, στο οποίο σκοπεύει να εμφυτεύσει νέο εγκέφαλο. Τότε καταφθάνει από το Λονδίνο κι ο Τάλμποτ, που τυχαίνει να είναι ο λυκάνθρωπος. Ο Δράκουλας με τη βοήθεια της γοητευτικής βοηθού του, της Σάντρα, επιλέγουν για νέο εγκέφαλο του τέρατος, αυτόν του Γουίλμπορ. Το πρώτο τους μεγάλο λάθος έχει ήδη γίνει…\n13. Ο Πύργος του Μυστηρίου (The Black Cat, 1934)\nΣκηνοθεσία: Edgar G. Ulmer\nΠρωταγωνιστούν: Boris Karloff, Bela Lugosi, David Manners, Julie Bishop\nΠράγματα που ποτέ πριν δεν είπες, ούτε καν ονειρεύτηκες!\nΗ Τζόαν κι ο Πίτερ Άλισον βρίσκονται για τον μήνα του μέλιτος στην Ουγγαρία. Μοιράζονται την ίδια καμπίνα στο τρένο με τον Δρ Βίτους Βέρντεγκαστ, ένας ευγενής κύριος που θέλει να επισκεφτεί στα απομεινάρια της πόλης του, που καταστράφηκε από τον πόλεμο πριν 15 έτη. Φτάνοντας στον προορισμό τους, θα πάθουν ατύχημα με το λεωφορείο που τους μεταφέρει στο απόμακρο ξενοδοχείο και θα αναζητήσουν καταφύγιο σε ένα κτήριο που μοιάζει με φρούριο. Αυτό είναι χτισμένο από τον αρχιτέκτονα Ζαλμάζ Πέλζιγκ κι απάνω από το πεδίο διάσημης μάχης. Εκεί, όμως, μια φοβερή είδηση για τον γατοφοβικό Δρ Βέρντεγκαστ οδηγεί σε σκοτεινά αποτελέσματα.\n12. Ο Άνθρωπος που Ζάρωνε (The Incredible Shrinking Man, 1957)\nΘύμα παράξενης ομίχλης! Μέρα με την μέρα συρρικνώνεται! Η επιστήμη παραπλανιέται! Η γάτα γίνεται τέρας! Τρόμος σε κάθε στροφή! Φονική αράχνη επιτίθεται! Χαμένος στην οργή μιας πλημμύρας!\nΜετά την έκθεσή του σε μια ραδιενεργή ουσία, ο Scott Carey αρχίζει να συρρικνώνεται επικίνδυνα. Κι ενώ η επιστήμη έχει σηκώσει τα χέρια ψηλά, ο Scott θα βρεθεί παγιδευμένος στο υπόγειο του σπιτιού του, να παλεύει για τη ζωή του.\n11. Το Σπίτι του Μυστηρίου (The Old Dark House, 1932)\nΣκηνοθεσία: James Whale\nΠρωταγωνιστούν: Boris Karloff, Melvyn Douglas, Charles Laughton, Gloria Stuart, Lilian Bond\nΦοβού τη νύχτα!\nΑποζητώντας καταφύγιο από την καταιγίδα σε μια απόμακρη τοποθεσία της Ουαλίας, μια ομάδα ταξιδιωτών καταλήγει σε μια σκοτεινιασμένη και καταθλιπτική έπαυλη, η οποία ανήκει στην παράξενη οικογένεια των Φεμ. Οι ταξιδιώτες κάνουν το καλύτερο για αυτούς, φερόμενοι ευγενικά στον Χόρας Φεν και την αδελφή του, Ρεμπέκα. Τα πράγματα χειροτερεύουν όταν ο υπηρέτης Μόργκαν μεθάει και απελευθερώνει τον Σαούλ, έναν πυρομανή που προσπαθεί να καταστρέψει τα πάντα βάζοντας φωτιά στην έπαυλη.\n10. Η Μούμια (The Mummy, 1932)\nΣκηνοθεσία: Karl Freund\nΠρωταγωνιστούν: Boris Karloff, David Manners, Zita Johann, Arthur Byron\nΈρχεται στη ζωή!\n9. Ο Υιός του Φρανκενστάιν (Son of Frankenstein, 1939)\nΣκηνοθεσία: Rowland V. Lee\nΠρωταγωνιστούν: Basil Rathbone, Boris Karloff, Bela Lugosi, Lionel Atwill, Josephine Hutchinson\nΟι μαύρες σκιές του παρελθόντος αναγεννούν τον μισό-άνθρωπο… μισό-δαίμονα!… δημιουργώντας μια νέα και τρομερή καταστροφή!\nΟ Βολφ φον Φρανκενστάιν πηγαίνει μαζί με την σύζυγο του στον τόπο που συνέβησαν όλα, ώστε να διεκδικήσει την κληρονομιά του πατέρα του. Όλοι στην πόλη είναι εχθρικοί μαζί του κι αυτός κάνει το μοιραίο λάθος να ακούσει τον Ίγκορ, τον υπηρέτη του πατέρα του, και να αναστήσει εκ νέου το τέρας.\n8. Η Παναγιά των Παρισίων (The Hunchback of Notre Dame, 1923)\nΠρωταγωνιστούν: Lon Chaney, Patsy Ruth Miller, Norman Kerry, Kate Lester, Winifred Bryson\nΟ Κλοπέν αγόρασε την όμορφη Εσμεράλδα από τους τσιγγάνους, όταν ήταν ακόμα μικρούλα. Χορεύοντας σε ένα πανηγύρι, εντοπίζεται από τον σατανικό Ζεχάν, κι αυτός στέλνει τον πιστό του Κουασιμόδο να την απαγάγει. Η απαγωγή θα αποτύχει και ο άμοιρος Κουασιμόδος θα βρεθεί στη φυλακή και η μόνη που του προσφέρει λίγο νερό είναι η καλόκαρδη τσιγγάνα.\n7. Ο Λυκάνθρωπος (The Wolf Man, 1941)\nΠρωταγωνιστούν: Lon Chaney Jr., Claude Rains, Bela Lugosi, Maria Ouspenskaya, Ralph Bellamy\nΤέρας της νύχτας με τη λαγνεία για αίμα ενός άγριου θηρίου! Ο Λάρι Τάλμποτ, ένας πρακτικός άνθρωπος, επιστρέφει στην πατρίδα του Ουαλία από τις ΗΠΑ. Σε έναν καταυλισμό τσιγγάνων θα δεχτεί επίθεση από μια λυκάνθρωπο και θα μετατραπεί κι ο ίδιος μετά από μοιραίο δάγκωμα. Σε κάθε πανσέληνο θα πρέπει να είναι μισός άνθρωπος μισό ζώο, ώσπου η κατάρα να διαλυθεί ή να πεθάνει.\n6. Ο Αόρατος Άνθρωπος (The Invisible Man, 1933)\nΠρωταγωνιστούν: Claude Rains, Gloria Stuart, William Harrigan, Henry Travers\nΠιάσε με αν μπορείς! Ένας επιστήμονας βρίσκει την φόρμουλα που τον κάνει αόρατο. Όμως, σιγά-σιγά χάνει το μυαλό του και τρομοκρατεί την επαρχία με τις δολοφονικές του τάσεις.\n5. Ο Άνθρωπος που Γελά (The Man Who Laughs, 1928)\nΠρωταγωνιστούν: Conrad Veidt, Mary Philbin, Brandon Hurst, Olga Baclanova, Cesare Gravina\nΟ γιος του λόρδου Τσάντρσαρλι, ο Γκουίνπλεϊν, έχει ένα μόνιμο χαμόγελο χαραγμένο στο πρόσωπο του, αντικείμενο εκδίκησης από τον βασιλιά. Τώρα, θα τον υιοθετήσει ένας περιοδεύοντας θίασος και θα γίνει φίρμα. Πιο σημαντικός, όμως, είναι ο έρωτας του με την τυφλή Ντία.\n4. Το Φάντασμα της Όπερας (The Phantom of the Opera, 1925)\nΣκηνοθεσία: Rupert Julian, Lon Chaney (δεύτερος), Edward Sedgwick (δεύτερος), Ernst Laemmle (δεύτερος)\nΠρωταγωνιστούν: Lon Chaney, Mary Philbin, Norman Kerry, Arthur Edmund Carewe, Gibson Gowland\nΗ μεγαλύτερη ταινία τρόμου του σύγχρονου σινεμά! Η Όπερα του Παρισιού τρομοκρατείται από ένα μυστηριώδη φάντασμα με μάσκα. Κύριος στόχος του η απομάκρυνση της κύριας τραγουδίστριας και η αντικατάσταση της με μίαν άγνωστη, την Κριστίν.\n3. Δράκουλας (Dracula, 1931)\nΣκηνοθεσία: Tod Browning, Karl Freund (δεύτερος)\nΠρωταγωνιστούν: Bela Lugosi, Helen Chandler, David Manners, Dwight Frye, Edward Van Sloan\nΗ ιστορία του πιο παράξενου πάθους που έμαθε ποτέ ο κόσμος! Ο Ρέτνφιλντ καταφθάνει στα Καρπάθια για να εμπορευτεί μια έπαυλη του Λονδίνου με κάποιον κόμη Δράκουλα. Σύντομα, μαθαίνει πως ο κόμης είναι βαμπίρ και πως σκοπό έχει να αναζητήσει την αιώνια αγάπη του στην Αγγλία.\n2. Φρανκενστάιν (Frankenstein, 1931)\nΠρωταγωνιστούν: Colin Clive, Mae Clarke, John Boles, Boris Karloff, Edward Van Sloan\nΟ άντρας που έφτιαξε το τέρας. Ο Χένρι Φρανκενστάιν μαζεύει μέλη νεκρών ανθρώπων από τα νεκροταφεία προσπαθώντας με αυτά να κατασκευάσει ένα ζωντανό πλάσμα! Τελικά, το πείραμά του στέφεται με επιτυχία και το τερατώδες δημιούργημά του αποκτά ζωή. Όταν όμως ο Φρανκενστάιν το αντικρίζει μπροστά του, αποφασίζει να το καταστρέψει. Το τέρας καταφέρνει να ξεφύγει και τρομαγμένο και μόνο περιπλανιέται στον κόσμο των ζωντανών αναζητώντας την ταυτότητά του και εκλιπαρώντας για την αγάπη του δημιουργού του.\n1. Η Μνηστή του Φρανκενστάιν (Bride of Frankenstein, 1935)\nΠρωταγωνιστούν: Boris Karloff, Colin Clive, Valerie Hobson, Ernest Thesiger, Elsa Lanchester\nΠροσοχή! Το τέρας απαιτεί ταίρι. Ο Χένρι Φρανκενστάιν και το δημιούργημά του είναι ακόμη ζωντανοί. Ενώ το Τέρας συνεχίζει το δολοφονικό του έργο, ο Φρανκενστάιν ανακαλύπτει πως ο πρώην μέντοράς του, ο παρανοϊκός Δρ Πρετόριους, σχεδιάζει να κατασκευάσει ένα ακόμη «ανθρώπινο» πλάσμα, αυτή τη φορά μια γυναίκα που θα κρατάει συντροφιά στο Τέρας. Το ηλεκτρικό ρεύμα μπαίνει σε ισχύ, οι επίδεσμοι ξετυλίγονται και η Μνηστή του Τέρατος σηκώνεται όρθια...


Bouru...Bouru...: Αυγούστου 2011\nΤο "πήγαινε-έλα" της τρόικας\nΑναρτήθηκε από Bouru...Bouru... στις 5:20 π.μ.\nVIDEO:....let the good vibes, get a lot stronger...\nΧωρίς διακοπή συνεχίζει το Posidonio! Το πρόγραμμα εμπλουτίζεται με την συμμετοχή της Ήβης Αδάμου από 19 Αυγούστου\nΤο καλλιτεχνικό πρόγραμμα στο Posidonio θα συνεχίσει, χωρίς καμιά διακοπή, την επιτυχημένη πορεία του έως και τις αρχές του 2012!\nVIDEO: Ο τύπος δεν παίζεται! Τα χώρεσε ΟΛΑ στο μικρό βαλιτσάκι!\nΔεν είναι ο Prince! Η εκκεντρική είναι....\nΝαι , ναι αυτός που βλέπεις και μπορεί να σου θυμίζει τον Prince, δεν είναι ο Prince!\nΑναρτήθηκε από Bouru...Bouru... στις 10:28 μ.μ.\nΠλαφ, πλαφ, πλαφ...\nΠλαφ, πλαφ, πλαφ...Το θυμάσαι;\nΑναρτήθηκε από Bouru...Bouru... στις 7:19 π.μ.\nΤα πελώρια αυτά στήθη είναι φονικά....\nΚι όμως, αυτό που κάνει την Busty Heart να ξεχωρίζει\nκαι να αφήνει άφωνο το κοινό με την παρουσία της\nσε διάφορα σόου όπως το “Βρετανία Έχεις Ταλέντο”,\nδεν είναι απλώς το τεράστιου μεγέθους (46Η) στήθος της,\nαλλά το γεγονός ότι μπορεί να χρησιμοποιήσει\nτο συγκεκριμένο σημείο του σώματος της ως… φονικό όπλο.\nΑναρτήθηκε από Bouru...Bouru... στις 7:05 π.μ.\nΗ αποποινικοποίηση του χασίς και... Θα τον μαστουρώσουν τον ήλιο, σίγουρα ναι;\nΑναρτήθηκε από Bouru...Bouru... στις 6:22 π.μ.\nΠάνε οι σκηνές των αγανακτισμένων!...\nΈνα πραγματικά όμορφο τραγούδι\nΑναρτήθηκε από Bouru...Bouru... στις 9:24 μ.μ.\nΟι Red Hot Chili Peppers ΕΠΙΣΤΡΕΦΟΥΝ! Άκου το πρώτο single!\nΗ πολυαναμενόμενη επιστροφή των Red Hot Chili Peppers είναι γεγονός!\nΑναρτήθηκε από Bouru...Bouru... στις 9:13 μ.μ.\nΤα λευκά μπικίνι των Καρντάσιαν, Ριάννα! Γιατί όμως το μπικίνι λέγεται μπικίνι;\nΈβαλαν τα άσπρα τα μπικίνι και ταρακούνησαν τον κόσμο. Από τα ωραιότερα μπικίνι που κυκλοφορούν τελευταία αυτά που φορούν στα ωραία κορμιά του η Κιμ Καρντάσιαν κι η Ριάννα. Γιατί όμως το μπικίνι λέγεται μπικίνι; Από που πήρε το όνομά του;\nΑναρτήθηκε από Bouru...Bouru... στις 8:18 μ.μ.\nH Ήβη Αδάμου στην Γιουροβίζιον! Συμμετέχει και σε ιταλικό διαγωνισμό!\nΗ 18χρονη Κύπρια τραγουδίστρια, η οποία έγινε γνωστή μέσα από τη συμμετοχή της στο «X-Factor»,\nVIDEO : Τα εξαφανίζει ο GAP!\nΌ,τι και να σκεφτείς στο μυαλό σου θα μπει και θα το εξαφανίσει. Δες το βίντεο...\nΑναρτήθηκε από Bouru...Bouru... στις 6:13 μ.μ.\nΠολιτικοί και σεξ\nΑναρτήθηκε από Bouru...Bouru... στις 4:30 μ.μ.\nΤι σου κάνω… Rihanna μου;\nΌτι και να της κάνει- κάτι σε… πισωsomethink μου φαίνεται- η δημοφιλής τραγουδιάρα φαίνεται να το απολαμβάνει τα μάλα. Και μάλιστα δεν πέταξε μόνο τη… σκούφια της στο Kadoomant Festival των Μπαρμπέιντος αλλά και τη ντροπή της- τη χαμένη από καιρό κι όποιος τη βρει αμοιφθήσεται- αφού ποζάρει με περισσή προκλητικότητα και νάζι κι όλοι την κάνουν χάζι!\nΑναρτήθηκε από Bouru...Bouru... στις 1:49 μ.μ.\nΗ Μελέτη σε παραλία γυμνιστών...Λέει ότι είναι τσιτσίδι!\nΣε παραλία γυμνιστών βρέθηκε η Ελεονώρα Μελέτη...


Κορωνοϊός - ΟΗΕ: Να προστατέψουμε τα ευάλωτα μέλη της κοινωνίας, ιδιαίτερα τα παιδιά\nOn Απρίλιος 17, 2020 8:20 μμ\nΔεύτερον, το φαγητό. Ο συγκλονιστικός αριθμός των 310 εκατ. μαθητών – σχεδόν οι μισοί μαθητές παγκοσμίως – εξαρτάται από το σχολείο για την καθημερινή του διατροφή. Ακόμα και πριν τον κορΩνοϊό, ο κόσμος μας αντιμετώπιζε απαράδεκτα υψηλά ποσοστά παιδικού υποσιτισμού και υποανάπτυξης.\nΗΠΑ: Βοήθεια 500.000 δολαρίων στην Ελλάδα για την προστασία των προσφύγων από τον κορωνοϊό\nCovid-19: Η ομάδα αλληλεγγύης της Θεσσαλονίκης\nPrev\tNext 1 της 1,528


Αρχική σελίδα\tΤροφη Σκυλος\tΞηρή Τροφή\tOrijen\tOrijen 6 Fish 11.4 Kg\nΑντικατοπτρίζοντας τους πλούσιους θαλάσσιους πόρους μας, και καλύπτοντας την εξελικτική ανάγκη του σκύλου σας για άφθονη καθημερινή πρωτεΐνη, η ORIJEN 6 FISH με υψηλές αναλογίες σολωμού, ρέγγας και πλευρονήκτη από τα Βορειοδυτικά κρύα νερά του Ειρηνικού\nOrijen 6 Fish 11.4 Kg ποσότητα\nΜε περιορισμένους υδατάνθρακες και χωρίς σιτηρά για να αντιγράψει την φυσική διατροφή, η ORIJEN 6 FISH περιέχει εγχώρια φρούτα, λαχανικά που είναι πλούσια σε φυτικά θρεπτικά συστατικά, βιταμίνες Β και ουσιώδη ιχνοστοιχεία. Επιλεγμένα από κτηνιάτρους βότανα – όπως και θαλάσσια λαχανικά, καρπούς αρκεύθου και άνθη καλεντούλας – ικανοποιούν το ένστικτο για ψάξιμο για αγρωστώδη και χόρτα.\nΠΡΟΣΘΕΤΑ (ανά kg): Θρεπτικά πρόσθετα: Χηλικός ψευδάργυρος: 100mg, Χηλικός χαλκός: 11mg. Ζωοτεχνικά πρόσθετα: Enterococcus faecium NCIMB10415: 600×10^6 CFU.\nΔώστε πρώτος μία αξιολόγηση “Orijen 6 Fish 11.4 Kg” Ακύρωση απάντησης


Ολυμπιακός: Με Ποντένσε στους “8” | RedOrDead.gr\nΟ Ολυμπιακός υποδέχθηκε στο “Γεώργιος Καραϊσκάκης” τη Ξάνθη στον επαναληπτικό αγώνα των δύο ομάδων για τη φάση των “16” του Κυπέλλου Ελλάδος. Οι δύο σύλλογοι είχαν αφήσει ανοιχτούς λογαριασμούς από το πρώτο ματς, καθότι είχαν έρθει ισόπαλοι με σκορ 0-0.\nΟι “Ερυθρόλευκοι” έκαμψαν εύκολα την αντίσταση της Ξάνθης, την οποία και κέρδισαν με σκορ 3-1 και σφράγισαν το εισιτήριό τους στην επόμενη φάση της διοργάνωσης. Μεγάλος πρωταγωνιστής της αναμέτρησης στοιχηματίζουμε πως ήταν ο Ντάνιελ Ποντένσε, ο οποίος σημείωσε δύο τέρματα. Το άλλο γκολ των Πειραιωτών πέτυχε ο Αχμέτ Χασάν.\nΤο ντεμπούτο του με τον Ολυμπιακό πραγματοποίησε ο Φράνκο Σολδάνο, ο οποίος αγωνίστηκε για περίπου τριάντα λεπτά, ωστόσο έδειξε πως είναι ακόμη ανέτοιμος. Επίσης για πρώτη φορά στο βασικό σχήμα βρέθηκε ο Γιώργος Μασούρας.\nΜελανό σημείο του αγώνα αποτελεί ο τραυματισμός του Ανδρέα Μπουχαλάκη. Ο 25χρονος αμυντικός μέσος αισθάνθηκε ενοχλήσεις στο πόδι του και εγκατέλειψε τον αγώνα στο 72ο λεπτό. Οι “Ερυθρόλευκοι” είχαν ολοκληρώσει τις αλλαγές τους και αναγκάστηκαν να αγωνιστούν με παίκτη λιγότερο για το υπόλοιπο του ματς. Πάντως η κατάσταση του Μπουχαλάκη θα ξεκαθαρίσει το ερχόμενο διάστημα όταν ο ίδιος υποβληθεί σε εξετάσεις.\nΌσον αφορά την εικόνα της συνάντησης, η πρώτη καλή στιγμή της αναμέτρησης σημειώθηκε στο 5ο λεπτό όταν μετά από σέντρα του Ποντένσε, ο Μασούρας πήρε την κεφαλιά αλλά ο τερματοφύλακας της Ξάνθης, Ζίβκοβιτς, μπλόκαρε τη μπάλα. Στο 11ο λεπτό ο Χασάν τροφοδότησε τον Τσιμίκα, αυτός μπήκε στην περιοχή, έκανε το σουτ αλλά ο Ζίβκοβιτς με τα πόδια το απομάκρυνε. Στο 15ο λεπτό μετά από σέντρα του Γκιγιέρμε, ο Μασούρας πήρε την κεφαλιά αλλά η μπάλα πέρασε άουτ. Στο 29ο λεπτό μετά από εξαιρετική κάθετη πάσα του Νάτχο, ο Ποντένσε με σουτ σημείωσε το 1-0. Στο 44ο λεπτό ο Ζίβκοβιτς έδιωξε το σουτ του Ποντένσε. Ένα λεπτό αργότερα, μετά από εξαιρετική συνεργασία των παικτών του Ολυμπιακού, η μπάλα έφτασε στον Χασάν, ο οποίος έκανε το γυριστό σουτ, όμως ο Ζίβκοβιτς το απομάκρυνε. Με το σκορ στο 1-0 οδηγήθηκαν οι δύο ομάδες στα αποδυτήρια.\nΗ πρώτη φάση της επανάληψης έγινε στο 48ο λεπτό όταν μετά από γύρισμα του Φορτούνη, ο Νάτχο έκανε το σουτ αλλά ο Ζίβκοβιτς το απέκρουσε. Στο 52ο λεπτό έπειτα από εξαιρετική συνεργασία του Ολυμπιακού, ο Φορτούνης έκανε το γύρισμα και ο Χασάν με σουτ πέτυχε το 2-0. Στο 61ο λεπτό μετά από σέντρα του Τσιμίκα, η μπάλα έφτασε στον Τοροσίδη, αυτός έκανε το γύρισμα και ο Ποντένσε με σουτ από το ύψος του πέναλτι ανέβασε το δείκτη του σκορ στο 3-0. Στο 75ο λεπτό το σουτ του Μπαξεβανίδη βρήκε στο χέρι του Τσιμίκα και ο διαιτητής καταλόγισε πέναλτι. Την εκτέλεση ανέλαβε ο Μπρίτο, ο οποίος νίκησε τον Σα, και μείωσε σε 3-1. Στο 84ο λεπτό το σουτ του Σολδάνο πέρασε άουτ. Την ίδια κατάληξη είχε και το σουτ του Μασούρα στο 92΄.\nΟ τεχνικός του Ολυμπιακού, Πέδρο Μάρτινς, χρησιμοποίησε τους Σα, Τσιμίκα, Γκιγιέρμε ( 55΄ Μπουχαλάκη ), Μιράντα, Μεριά, Φορτούνη ( 58΄ Χριστοδουλόπουλο ), Τοροσίδη, Μασούρα, Ποντένσε ( 64΄ Σολδάνο ), Χασάν και Νάτχο.\nΤα γκολ της αναμέτρησης και οι καλύτερες φάσεις\nΔύσκολα ο Μπουχαλάκης\nΟ Ολυμπιακός καλείται να αφήσει πίσω του τη νίκη επί της Ξάνθης και να επικεντρωθεί στον εκτός έδρας αγώνα που ακολουθεί με αντίπαλο τον Αστέρα Τρίπολης. Η αναμέτρηση είναι προγραμματισμένη για την Κυριακή 27 Ιανουαρίου και το ματς θα ξεκινήσει στις 19:30 ώρα Ελλάδος.\nΓια το παιχνίδι που ακολουθεί, ο τεχνικός των “Ερυθρολεύκων”, Πέδρο Μάρτινς, όπως όλα δείχνουν δε θα έχει στη διάθεσή του τον Ανδρέα Μπουχαλάκη. Ο Έλληνας μέσος τραυματίστηκε στο ματς με τη Ξάνθη και τις επόμενες ημέρες θα υποβληθεί σε εξετάσεις. Εκεί θα φανεί εάν θα είναι σε θέση να αγωνιστεί. Πάντως με τα τωρινά δεδομένα, δύσκολα θα δώσει το “παρών” στην αναμέτρηση με τον Αστέρα καθώς σύμφωνα με τις πρώτες εκτιμήσεις έχει υποστεί θλάση.\nΑπό εκεί και πέρα, ο κύριος Μάρτινς μπορεί να υπολογίζει κανονικά στις υπηρεσίες του Μαντί Καμαρά. Ο 21χρονος μέσος από τη Γουϊνέα πήρε μέρος στην προπόνηση και έθεσε τον εαυτό του στη διάθεση του προπονητή του.\n← Ολυμπιακός: Τίποτα το ανησυχητικό με Φορτούνη και Ποντένσε Ολυμπιακός: Σόου από Φορτούνη και Λάζαρο →


Φαύλη συναλλαγή στον ΟTE - Politis Online\nΑπό Γιάννης Πολίτης Δημοσιεύτηκε στις 6 Ιουνίου 2005\nΩς ξεπούλημα της δημόσιας περιουσίας με στόχο να μπαλώσει τις τρύπες του προϋπολογισμού, θεωρεί ο κ. K. Σκανδαλίδης τις μεταρρυθμίσεις που προωθεί η κυβέρνηση, ενώ χαρακτηρίζει όσα συνέβησαν στον ΟΤΕ «προϊόν φαύλης συναλλαγής». Ωστόσο, ο πρώην υπουργός εκτιμά ότι απαιτούνται τομές, όχι όμως – όπως χαρακτηριστικά λέει – από «ψευτο-μεταρρυθμιστές που λειτουργούν ως εισπράκτορες και κλειδοκράτορες του δημόσιου πλούτου».\nΟ κ. K. Σκανδαλίδης τονίζει ακόμη ότι η «εποχή της σεμνότητας και της ταπεινότητας φαίνεται πια πολύ μακρινή και το σύστημα της δήθεν νέας διακυβέρνησης άρχισε να καταρρέει».\nΚύριε Σκανδαλίδη, όλοι πια φαίνεται να συμφωνούν σχεδόν μονότονα στη διαπίστωση ότι η N.Δ. χάνει, αλλά και το ΠΑΣΟΚ δεν κερδίζει.\nΘα το τροποποιήσω λίγο, «η N. Δ χάνει ταχύτατα, το ΠΑΣΟΚ άρχισε να κερδίζει». Είναι αλήθεια, όμως, ότι ούτε ο ρυθμός ανάκαμψης είναι αρκετός ούτε τα αίτια που την προκαλούν είναι επαρκή, ακόμη, για να σηματοδοτήσουν μία αξιόπιστη εναλλακτική πρόταση.\n«Απώλεσε την ημέραν»\nΠοια είναι, κατά τη γνώμη σας, η βασική αιτία που οδήγησε τον κ. Καραμανλή και την κυβέρνησή του τόσο σύντομα σε πορεία φθοράς;\nΟ K. Καραμανλής πιστεύω ότι απώλεσε, αυτόν τον μόλις έναν χρόνο, κάθε δυνατότητα να σφραγίσει ιστορικά τις εξελίξεις στην παράταξή του αλλά και, κυρίως, στη θετική πορεία του τόπου όπως έκαναν προκάτοχοί του ηγέτες της δεξιάς. Σταμάτησε για καιρό στο σταυροδρόμι, «απώλεσε την ημέραν». Τώρα, κάτω από τις ισχυρές έξωθεν πιέσεις στις οποίες ο ίδιος αιχμαλώτισε τη χώρα, επιχειρεί να εμφανίσει την εικόνα του μεταρρυθμιστή. Τσαλαβουτά στα νάματα του νεοφιλελευθερισμού, προσπαθώντας αγωνιωδώς να διατηρήσει το λαϊκό προσωπείο σε μια στιγμή που η διακυβέρνησή του αναδεικνύει έντονα τα σημάδια του αυταρχισμού και της φαυλότητας. Ήδη η εποχή της σεμνότητας και της ταπεινότητας φαίνεται πια πολύ μακρινή, το σύστημα της δήθεν «νέας διακυβέρνησης» άρχισε να καταρρέει. Εξάλλου, από τον ορυμαγδό των αποκαλύψεων φαίνεται ότι το «φαινόμενο Χούπης» δεν αποτελεί σύμπτωμα αλλά ιδεολογία για τη «νέα διακυβέρνηση».\nΠάντως η κυβέρνηση, σε μια στιγμή που εσείς λέτε ότι παραπαίει, ανοίγει ξαφνικά τα μεγάλα θέματα των εργασιακών σχέσεων και του Ασφαλιστικού.\nΜε τις κατ’ ευφημισμόν διαρθρωτικές αλλαγές η κυβέρνηση έχει στόχο να μπαλώσει την τρύπα του ελλείμματος, ξεπουλώντας κατά βούληση τη δημόσια περιουσία, εξοικονομώντας πόρους από τη συμπίεση του μισθολογικού κόστους ή μετακυλίοντας στο κοινωνικό σύνολο το προϊόν μιας φαύλης συναλλαγής, όπως είναι η εθελουσία έξοδος στον ΟΤΕ που θέλουν να την κάνουν και πρότυπο. Πράγματι απαιτούνται νέες τομές, όχι όμως από ψευτο-μεταρρυθμιστές που λειτουργούν ως εισπράκτορες και κλειδοκράτορες του δημόσιου πλούτου, αλλά από κοινωνικούς οραματιστές με αίσθηση κοινωνικής δικαιοσύνης. Είναι προφανές ότι αυτές οι τομές δεν μπορεί να γίνουν από τη N.Δ.\nΟ Πρωθυπουργός, ωστόσο, διαθέτει «εφεδρείες» όπως ο ανασχηματισμός ή ακόμη και οι πρόωρες εκλογές.\nΤο «όπλο» του εκλογικού αιφνιδιασμού χάθηκε οριστικά για τον κ. Καραμανλή. H προσφυγή στις κάλπες προϋποθέτει ανυπολόγιστο ρίσκο, αύριο θα είναι εντελώς απαγορευτική. Από το φθινόπωρο και μετά, πρόωρες εκλογές θα μπορεί να προκαλέσουν μόνο η ακυβερνησία και το κενό εξουσίας – και βέβαια, με αποτέλεσμα ήττα της N.Δ. Όσο για τον ανασχηματισμό, μπορεί ο Πρωθυπουργός με ένα μαγικό ραβδί να ανασχηματίσει την πολιτική τους γύμνια; Εξάλλου, δεν είναι τυχαίο ότι πολλές και ισχυρές δυνάμεις της συντηρητικής παράταξης φαίνεται να επενδύουν τόσο γρήγορα στην κ. Μπακογιάννη, ως εναλλακτικό πόλο με πιο καθαρές ιδεολογικά απόψεις και θέσεις. Δεν είναι πρωτόγνωρο, τόσο λίγο χρόνο από την ενσάρκωση των προσδοκιών της νεοδεξιάς στο πρόσωπο του κ. Καραμανλή;\nΓΙΑ TON ΓΙΩΡΓΟ ΠΑΠΑΝΔΡΕΟΥ «Να παρουσιάσει στην Έκθεση το νέο κυβερνητικό πρόγραμμα»\nH σύντομη κατάρρευση της N.Δ. πιέζει το ΠΑΣΟΚ να προχωρήσει σύντομα στην κατάθεση της δικής του ολοκληρωμένης πρότασης για τη διακυβέρνηση της χώρας, τονίζει ο κ. K. Σκανδαλίδης.\nΟ Γιώργος Παπανδρέου και η ηγετική ομάδα δέχεστε σκληρή κριτική για αντιπολίτευση χωρίς στόχευση, ενώ σε κρίσιμα θέματα δεν έχετε ξεκαθαρισμένες απόψεις. Παράδειγμα ο ΟΤΕ, όπου φάνηκε να αιφνιδιάζεστε και να διχάζεστε.\nΥπάρχουν δύο όψεις. H πρώτη αφορά το είδος της αντιπολίτευσης. Είναι αλήθεια ότι δεν διαλέξαμε τον εύκολο δρόμο της ανεύθυνης δημαγωγίας και του λαϊκισμού. Για όσους είχαν συνηθίσει την αντιπολίτευση που ασκούσε η N.Δ., ασφαλώς για τον ΟΤΕ υπήρξε αίσθηση καθυστερημένης αντίδρασης. Θυμίζω μόνο ότι πέντε ημέρες μετά τη συμφωνία η κυβέρνηση ήταν ανίκανη να δώσει το ακριβές περιεχόμενό της, ενώ και οι συνδικαλιστές μας λειτούργησαν επιλεκτικά και, ίσως, καιροσκοπικά. H άλλη όψη είναι το πραγματικό πρόβλημα της διαμόρφωσης μιας αξιόπιστης εναλλακτικής πρότασης, που θα ανοίγει με τρόπο ριζοσπαστικό νέους ορίζοντες για τη χώρα και την ευημερία του λαού. Παρά τα βήματα που κάναμε, ομολογώ ότι ακόμη έχουμε δρόμο.\nΌμως, κ. Σκανδαλίδη, πέρασαν 14 μήνες. Δεν έπρεπε ήδη να έχετε αποσαφηνίσει τις πολιτικές θέσεις σας και να προτείνετε ολοκληρωμένο μοντέλο διακυβέρνησης; Εσείς δίνετε την εντύπωση ότι κάνετε διάλογο για τον διάλογο.\nΔεν είναι έτσι. Όλη η διαδικασία που εκτυλίχθηκε από το περασμένο φθινόπωρο, περιέχει πραγματικά καινούργια στοιχεία, εισάγει τη φιλοσοφία του ανοιχτού κόμματος, την πρακτική της κοινωνικής διαβούλευσης, ανεξάρτητα από την κριτική για τα αποτελέσματα της. Απλώς, με τη διαφαινόμενη κατάρρευση της N.Δ., ο χρόνος μάς πιέζει αφόρητα. Το φθινόπωρο ο πρόεδρος του ΠΑΣΟΚ, στην εικόνα του ανανεωτή, του ριζοσπάστη, του πολιτικού που εισάγει νέο ήθος, ύφος και πολιτισμό στη δημόσια ζωή, οφείλει να προσθέσει το κύρος, τη γνώση και τη δύναμη του αναμφισβήτητου επόμενου πρωθυπουργού. Να απαντήσει πολύ συγκεκριμένα στο γιατί και το πώς της δημοκρατικής ανατροπής, στο ερώτημα: «έτσι θα κυβερνήσω;».\nΠροβάρετε ήδη το σουηδικό μοντέλο. Κάποιοι ισχυρίζονται ότι είναι ανεφάρμοστο για την Ελλάδα.\nΈχουμε την τάση όλα να τα μετατρέπουμε σε φολκλόρ όταν συζητούμε στον… αέρα. Το σουηδικό μοντέλο ασφαλώς δεν μεταφέρεται. Μπορεί όμως να «δείξει» κάποιες κατευθύνσεις που πρέπει να ακολουθήσουμε, προσαρμοσμένες στη δική μας πραγματικότητα. Είναι δυνατό ακόμη να συζητάμε για το αν θα μείνουμε ταμπουρωμένοι στις κατακτήσεις των προηγούμενων χρόνων, αν θα ανοίξουμε θέματα εργασιακά και ασφαλιστικά, αν θα συγκρουστούμε για θέματα αναδιανομής; Στη Διεθνή Έκθεση Θεσσαλονίκης, με πρόταγμα «όλη την αλήθεια στον λαό», ο Γιώργος Παπανδρέου οφείλει να παρουσιάσει τον εναλλακτικό δρόμο, απέναντι στη μονεταριστική και εισπρακτική ψευδο-μεταρρύθμιση του Καραμανλή.\nΠάντως, πολλοί στο κόμμα σας ισχυρίζονται ότι με όσα κάνει, ο Γιώργος Παπανδρέου επιχειρεί να δημιουργήσει ένα καινούργιο κόμμα εξοβελίζοντας τα παλαιά στελέχη, ώστε να επιβάλει όταν έρθει η ώρα – ας είναι και στις μεθεπόμενες εκλογές – ανεμπόδιστα το μοντέλο διακυβέρνησης που επιθυμεί.\nΕίναι άποψη που αδικεί κατάφωρα έναν άνθρωπο που μεγάλωσε στο περιβάλλον δύο πρωθυπουργών και έχει μακρά διαδρομή μάχιμου πολιτικού στο ίδιο το ΠΑΣΟΚ. Τον θεωρεί αφελή, ανιστόρητο και ανακόλουθο ως προς τις ιδέες που υπηρετεί με συνέπεια όλα αυτά τα χρόνια. Όπου το παλιό σαπίζει ή ξεπερνιέται, ασφαλώς πρέπει να κάνει στην άκρη – και αυτό δεν γίνεται με «προεδρικά διατάγματα», αλλά με δομές και διαδικασίες που προβλέπει για την ανανέωση το καταστατικό μας. Για ένα καινούργιο, όμως, που δεν αναπαράγει με την πρακτική του το παλιό, δεν θέτει προσωπικούς στόχους πάνω από τη συλλογική ανάγκη, δεν επαναφέρει διαχωριστικές γραμμές στο όνομα της ανανέωσης, ακόμη και στο όνομα του προέδρου. Ο Γιώργος Παπανδρέου πορεύτηκε πάντα «μοναχικός καβαλάρης» και τώρα, πολύ περισσότερο, δεν έχει ανάγκη από νεοπραιτωριανούς ούτε από προστάτες ούτε από παραστάτες που απλώς προβάρουν το κουστούμι της νέας εξουσίας. Το δήλωσε, άλλωστε, από την αρχή: Το νέο δοκιμάζεται στην καθημερινή πράξη. Εκεί κρινόμαστε όλοι.


Διεθνής Πιστοποίηση και Αναγνώριση Τίτλων Σπουδών - Hellenic American College\nTο Hellenic American University ιδρύθηκε στις ΗΠΑ, το 2004, ως ίδρυμα ανώτατης εκπαίδευσης με νομοθετική πράξη της Ολομέλειας της Βουλής και της Γερουσίας της Πολιτείας του Νιου Χαμσάιρ. Όλα τα προπτυχιακά, μεταπτυχιακά και διδακτορικά προγράμματα του Hellenic American University ελέγχονται θεσμικά, εγκρίνονται και τελούν υπό τη διαρκή αξιολόγηση της Αρχής Μεταδευτεροβάθμιας Εκπαίδευσης της Πολιτείας του Νιου Χαμσάιρ (NHPEC) που πλέον ονομάζεται Επιτροπή Ανώτατης Εκπαίδευσης.\nΤο Hellenic American University είναι πιστοποιημένο ως μη κερδοσκοπικός οργανισμός από την Επιτροπή Ανώτατης Εκπαίδευσης της Νέας Αγγλίας των ΗΠΑ (NECHE). Το Υπουργείο Παιδείας των ΗΠΑ αναγνωρίζει το NECHE ως “μια αξιόπιστη αρχή αναγνώρισης της ποιότητας των εκπαιδευτικών υπηρεσιών των ιδρυμάτων που πιστοποιεί”.\nΗ πιστοποίηση της Επιτροπής αναγνωρίζει ότι το ίδρυμα πληροί ή υπερκαλύπτει τα κριτήρια αξιολόγησης περί της ποιότητας της παρεχόμενης εκπαίδευσης τα οποία περιοδικά τίθενται κατά τη διαδικασία αξιολόγησης. Το Κολλέγιο ή το Πανεπιστήμιο που λαμβάνει την πιστοποίηση θεωρείται ότι διαθέτει όλους τους απαραίτητους πόρους για να επιτύχει τους σκοπούς που έχει θεσμοθετήσει μέσω των εκπαιδευτικών του προγραμμάτων. Επίσης, παρέχει επαρκή εχέγγυα ότι θα επιτελεί αδιάρρηκτα τους στόχους του μέσω των πόρων που διαθέτει και στο εγγύς μέλλον.\nΗ πιστοποίηση της Επιτροπής δεν αφορά μέρος αλλά το σύνολο του ιδρύματος. Μολονότι δεν αποτελεί εγγύηση για κάθε προσφερόμενο μάθημα, πρόγραμμα ή για τις δεξιότητες των αποφοίτων, ωστόσο διασφαλίζει επαρκώς την ποιότητα των ευκαιριών που προσφέρονται στους σπουδαστές του ιδρύματος.\nΕρωτήματα που άπτονται της σχέσης μεταξύ ιδρύματος και Επιτροπής θα πρέπει να απευθύνονται απευθείας στην παρακάτω διεύθυνση:\nΑπευθείας τηλεφωνική γραμμή με τα γραφεία της Επιτροπής: (781) 425-7785\nΚατόπιν λήψης των σχετικών αποφάσεων επαγγελματικής ισοδυναμίας, απόφοιτοί μας που έχουν φοιτήσει σε ακαδημαϊκά προγράμματα που οδηγούν σε νομοθετικά ρυθμιζόμενα επαγγέλματα, έχουν λάβει την σχετική άδεια ασκήσεως επαγγέλματος.\nΤελευταία ενημέρωση : Δευτέρα, 30 Μαϊος 2022 08:46


Πρώτη καταχώρηση: Τετάρτη, 16 Οκτωβρίου 2019, 14:19\nΈνταλμα σύλληψης σε βάρος του Καταλανού ηγέτη Πουτζντεμόν διαβιβάστηκε στις Βρυξέλλες ενώ παράλληλα 51 άνθρωποι συνελήφθησαν στην Καταλονία μετά τα βίαια επεισόδια που σημειώθηκαν σε διαδηλώσεις το βράδυ της Τρίτης, με σκοπό να διαμαρτυρηθούν για την πρόσφατη καταδίκη Καταλανών αυτονομιστών ηγετών.\nΣύμφωνα με τα στοιχεία του ισπανικού υπουργείου Εσωτερικών, 29 άνθρωποι συνελήφθησαν στην περιφέρεια της Βαρκελώνης, 14 στην περιοχή της Ταραγόνας και 8 στη Λέριδα.\nΕπίσης 72 αστυνομικοί τραυματίστηκαν στα βίαια επεισόδια, ορισμένοι από τους οποίους υπέστησαν κατάγματα.\nΤο κέντρο της Βαρκελώνης έζησε σκηνές αντάρτικου πόλεων καθώς συμμετείχαν 40.000 άνθρωποι στις συγκρούσεις που ξέσπασαν ανάμεσα σε διαδηλωτές με τις αστυνομικές δυνάμεις.\nΟι κινητοποιήσεις σε διαμαρτυρία για την καταδίκη αυτονομιστών ηγετών της Καταλονίας με ποινές κάθειρξης 9 ως 13 ετών για τον ρόλο τους στην απόπειρα ανεξαρτητοποίησης της Καταλονίας το 2017, συνεχίζονται και σήμερα.\nΣύμφωνα με την αστυνομία, η λειτουργία της γραμμής τρένων υψηλής ταχύτητας μεταξύ της Βαρκελώνης και της Γαλλίας διεκόπη έπειτα από ενέργεια δολιοφθοράς. Πορείες θα ξεκινήσουν και την Τετάρτη από πέντε καταλανικές πόλεις για να καταλήξουν στην Βαρκελώνη την Παρασκευή, ημέρα "γενικής απεργίας" και μαζικών διαδηλώσεων.\nΤελευταία ενημέρωση: Τετάρτη, 16 Οκτωβρίου 2019, 14:20


Μαουρίτσιο: «Παρουσιαστήκαμε σοβαροί, νίκες και στη συνέχεια» - Ποδόσφαιρο - Super League 1 - Π.Α.Ο.Κ. | sport-fm.gr: ΣΠΟΡ FM 94.6\nΤρίτη, 2 Ιουνίου 2020, 02:37\nΓια τη νίκη του ΠΑΟΚ επί της ΑΕΚ μίλησε ο Μαουρίτσιο.\nΤελευταία ενημέρωση 23/09/2018, 23:34\nΟ άσος του δικεφάλου του βορρά αναφέρθηκε στη σοβαρότητα που έδειξε η ομάδα του και πρόσθεσε ότι οι Θεσσαλονικείς πρέπει να συνεχίσουν με νίκες και στη συνέχεια.\n«Δεν ξέρω αν είναι το γούρι μου, γιατί η μεγαλύτερή μου κόρη όσες φορές έχει έρθει εδώ έχει κερδίσει. Είναι σημαντικό για εμένα που η οικογένειά μου ήταν εδώ, γιατί τον χειμώνα δεν θα έχω αυτή την ευκαιρία».\nΓια τις δυσκολίες του ματς: «Ήταν ένας δύσκολος αγώνας για εμάς, η ΑΕΚ παρουσιάστηκε σοβαρή, αλλά εμείς θέλαμε τη νίκη μείναμε πολύ στην προσπάθεια και καταφέραμε να την κερδίσουμε. Θέλουμε να συνεχίσουμε νικηφόρα και να μείνουμε στον ίδιο ρυθμό».\nΓια το αν το πιο σημαντικό είναι η νίκη: «Ήταν οι τρεις βαθμοί, αλλά έχουμε κι άλλες σημαντικές αναμετρήσεις στη συνέχεια. Αυτό που μένει είναι η νίκη, αλλά πρέπει να συνεχίσουμε να αγωνιζόμαστε με τον ίδιο τρόπο».\nΓια το κλειδί της νίκης: «Το κλειδί ήταν τα δύο γκολ που σημείωσε ο Πρίγιοβιτς. Παρουσιαστήκαμε αρκετά σοβαροί στην άμυνα, η ΑΕΚ ξέρει να αξιοποιεί τα λάθη του αντιπάλου, εμείς δεν κάναμε λάθη και φτάσαμε στη νίκη».\nΓια το δύσκολο πρόγραμμα του ΠΑΟΚ: «Το ξέρουμε, πως θα παίζουμε δύο αγώνες την εβδομάδα μέχρι τα Χριστούγεννα. Πρέπει να είμαστε σοβαροί, να παρουσιάσουμε το καλύτερο δυνατό πρόσωπο. Έχουμε αρκετούς και καλούς παίκτες, πρέπει όλοι να παρουσιάζουμε το καλύτερο που μπορούμε, να έχουμε την σταθερότητα του που χρειάζεται για να φτάνουμε στα θετικά αποτελέσματα".\nΓια το -2: «Δεν είναι κάτι που μας εκπλήσσει το -2, σχεδόν κάθε χρόνο αντιμετωπίζουμε το ίδιο. Κάθε αγωνιστική προσπαθούμε για τη νίκη, υπάρχει μια ομάδα που είναι από πάνω μας αυτή τη στιγμή, αυτό που πρέπει να κάνουμε εμείς είναι να συνεχίσουμε την δουλειά μας».


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: ΜΑΡΙΑ ΦΑΡΑΝΤΟΥΡΗ : Ο «ΕΠΙΤΑΦΙΟΣ» ΕΓΙΝΕ ΣΥΜΒΟΛΟ ΓΙΑ ΚΑΘΕ ΜΑΝΑ ΠΟΥ ΧΑΝΕΙ ΤΟ ΠΑΙΔΙ ΤΗΣ\nΜΑΡΙΑ ΦΑΡΑΝΤΟΥΡΗ : Ο «ΕΠΙΤΑΦΙΟΣ» ΕΓΙΝΕ ΣΥΜΒΟΛΟ ΓΙΑ ΚΑΘΕ ΜΑΝΑ ΠΟΥ ΧΑΝΕΙ ΤΟ ΠΑΙΔΙ ΤΗΣ\nΗ ΜΑΡΙΑ ΦΑΡΑΝΤΟΥΡΗ ΣΕ ΣΥΝΕΝΤΕΥΞΗ ΣΤΗΝ ΑΝΑΣΤΑΣΙΑ ΚΟΥΚΑ\nΟ «ΕΠΙΤΑΦΙΟΣ» ΕΓΙΝΕ ΣΥΜΒΟΛΟ ΓΙΑ ΚΑΘΕ ΜΑΝΑ ΠΟΥ ΧΑΝΕΙ ΤΟ ΠΑΙΔΙ ΤΗΣ\nΗ ερμηνεύτρια μιλά για τη δύναμη του έργου του Ρίτσου και της μελοποίησης του από τον Μίκη, θεωρεί ότι... συνηθίζουμε την ασχήμια και ελπίζει ότι θα δημιουργηθεί ένα κίνημα ενάντια στη βία και στον πόλεμο.\n«Γιε μου, σπλαχνο των σπλάχνων μου, καρδούλα της καρδιάς μου, πουλάκι της φτωχιάς αυλής, ανθέ της ερημιάς μου, πώς κλείσαν τα ματάκια σου και δε θωρείς που κλαίω και δε σαλεύεις, δε γρικάς τα που πικρά σου λέω;». Οι στίχοι αυτοί από τον «Επιτάφιο» του Γιάννη Ρίτσου αποτελούν μέρος του πιο διαχρονικού και πανανθρώπινου θρήνου της μάνας που χάνει το παιδί της.\nΠοια είναι τα ιδιαίτερα χαρακτηριστικά του «Επιτάφιου» του Γιάννη Ρίτσου και του Μίκη Θεοδωράκη που κάνουν το έργο αυτό μοναδικό;\nΤο έργο αυτό σήμανε την απαρχή της μελοποιημένης ποίησης στο σύγχρονο ελληνικό τραγούδι. Οι στίχοι του «Επιτάφιου» είναι ένας θρήνος της μάνας που χάνει το παιδί της στη μέση του δρόμου δολοφονημένο σε μια διαδήλωση των απεργών καπνεργατών. Από αυτήν τη φωτογραφία, που τραβήχτηκε τον Μάη του '36, εμπνεύστηκε ο Γιάννης Ρίτσος αυτό το μεγαλειώδες ποιητικό έργο. 0 «Επιτάφιος» του Ρίτσου έγινε σύμβολο για κάθε μάνα που χάνει το παιδί της. Από την Παναγία μέχρι τη μάνα-πρόσφυγα που βλέπει το παιδί της να πνίγεται στο Αιγαίο. Γι' αυτό, το έργο διαπνέεται από μια ιερότητα. Στη συνέχεια έστειλε τα ποιήματα του στον Μίκη και εκείνος τα μελοποίησε. Ο Μίκης, από την άλλη πλευρά, με τη μουσική του θρηνούσε τους αδικοχαμένους νεκρούς της γενιάς του. Ο «Επιτάφιος» του Μίκη είναι κάτι σαν λειτουργία μνήμης, ένα χρέος απέναντι στους αγώνες των αδικοχαμένων αυτών νεκρών. Οι δύο αυτοί θρήνοι λοιπόν ενώθηκαν και δημιούργησαν ένα έργο μοναδικό, που έγινε διαχρονικό κτήμα του λαού μας.\nΠοιες είναι οι απαιτήσεις του «Επιτάφιου» από τον ερμηνευτή; Θεωρείτε ότι κάθε μεγάλο έργο έχει έναν μόνο ιδανικό ερμηνευτή;\nΤο συγκεκριμένο έργο το έχουν ερμηνεύσει πολλοί καλλιτέχνες όλα αυτά τα χρόνια. Πρώτος βέβαια ήταν ο Γρηγόρης Μπιθικώτσης. Το έχω ερμηνεύσει και , εγώ σε συναυλίες με τον Μίκη Θεοδωράκη. Μάλιστα ο Ρίτσος, που του είχε αρέσει πολύ η ερμηνευτική εκδοχή μου, είχε πει στον Μίκη πως θα 'θελε μια μάνα ως ερμηνεύτρια για τον «Επιτάφιο» και πως εγώ ταυτιζόμουν με αυτή την εικόνα. Στις περισσότερες συναυλίες μου, και στην Ελλάδα και στο εξωτερικό, συμπεριλαμβάνω τραγούδια από τον «Επιτάφιο».\nΥπάρχουν αρκετά τραγούδια του Χατζιδάκι, της Λένας Πλάτωνος, του Αντριου Λόιντ Γουέμπερ, του Ρος Ντέιλι κ.ά. που αναφέρονται στον Χριστό, στα Θεία, στην ιερότητα, ή ακόμη και στην άνοιξη που είναι ταυτισμένη με μια εποχή χαρμολύπης. Η έκπληξη είναι ένα ανέκδοτο τραγούδι-ποταμός του Μίκη Θεοδωράκη με τίτλο «Η μάνα του εξόριστου». Γράφτηκε το 1969, αλλά δεν έχει εκδοθεί ποτέ μέχρι σήμερα. Οι στίχοι είναι του Γιώργου Καλαντζή. Ο ίδιος τους είχε δώσει τότε στον Μίκη, του άρεσαν πάρα πολύ και τους μελοποίησε. Όταν δίναμε συναυλίες στο εξωτερικό το έπαιζε ο Μίκης στο πιάνο, εδώ και χρόνια όμως είχε ξεχαστεί τελείως.\nΗ σχέση του τραγουδιού με το θρησκευτικό συναίσθημα, σε ευρύτερο χρονικό αλλά και τοπικό πλαίσιο, είναι στενή;\nΥπάρχουν πολλά μεγάλα τραγούδια που είναι εμπνευσμένα από τη θρησκεία, την πίστη. Ας πούμε, εγώ θα τραγουδήσω σε συναυλία, μεταφρασμένο στα ελληνικά, το «Ουά χαμπίμπι», που είναι ένας παλιός λιβανέζικος θρησκευτικός ύμνος. Οι επιρροές της θρησκείας στη μουσική είναι πολύ μεγάλες. Εμείς έχουμε τη βυζαντινή μουσική, οι Αμερικανοί έχουν τα γκόσπελ. Και φυσικά δεν πρέπει να ξεχάσουμε τα μοναδικά μοιρολόγια της ελληνικής μουσικής παράδοσης, με τα οποία έχω σκοπό να ασχοληθώ εντατικά το επόμενο χρονικό διάστημα. Πιστεύω πως αξίζει πραγματικά τον κόπο να αφιερώσει κανείς μια ολόκληρη συναυλία στους παραδοσιακούς θρήνους που προέρχονται απ' όλη την Ελλάδα. Όλο αυτό όμως θέλει πολλή μελέτη και πολλή δουλειά.\nΗ μουσική αποτελεί διαχρονικά ιδανικό τρόπο έκφρασης του πόνου και του θρήνου;\nΠράγματι. Τα περισσότερα τραγούδα έχουν γεννηθεί από μεγάλο πόνο, και αντίστοιχα βαριά συναισθήματα εκτονώνουν όταν ερμηνεύονται. Όταν πονάς, όταν θρηνείς, η μουσική βοηθάει να βγάλεις από μέσα σου τον πόνο που νιώθεις. Έχει μια ιερότητα όλη αυτή η διαδικασία.\nΠοιο είναι το στοιχείο εκείνο της σύγχρονης εποχής που σας κάνει να αισθάνεστε πόνο, βαθιά λύπη;\nΗ δική μου γενιά έζησε μια εποχή υπέρβασης. Ήταν η έκρηξη των τεχνών, οι αγώνες μετά όταν ήρθε ο πόλεμος του Βιετνάμ που γέννησε τα ειρηνικά κινήματα. Και βρισκόμαστε τώρα σε αυτήν τη δεκαετία του 21ου αιώνα που έχουν ανατραπεί όλα και κυριαρχούν η ανασφάλεια, η φτώχεια, οι πόλεμοι... Και το χειρότερο απ' όλα είναι ότι αυτούς τους πολέμους έχουμε συνηθίσει να τους βλέπουμε στους δέκτες μας και να κάνουμε σαν να μη μας αφορούν. Αυτό και με λυπεί βαθιά, και με τρομάζει.\nΤελικά ποιος είναι ο μεγαλύτερος εχθρός μας;\nΟ μεγαλύτερος εχθρός μας νομίζω πως είναι το σύστημα του πολιτισμού του θεάματος, αυτό που εγώ ονομάζω «μειλίχιο τέρας». Πάθαμε αυτό που μας έλεγε, προφητικά πριν χρόνια, να προσέξουμε ο Μάνος Χατζιδάκις: «Να μη συνηθίσουμε την ασχήμια». Πρόκειται για ένα σύστημα επικίνδυνο, που τα παρουσιάζει όλα υπέροχα και σου δίνει τη δυνατότητα όταν κάτι δεν σου αρέσει να αλλάξεις την εικόνα πατώντας απλώς ένα κουμπί. Το 2003 που ξεκίνησε ο πόλεμος στο Ιράκ λέγαμε πως καθόμαστε στον καναπέ και βλέπουμε τον πόλεμο. Σήμερα, τόσα χρόνια μετά, ο πόλεμος είναι παντού, στις οθόνες, στα κινητά μας τηλέφωνα, στα μέσα κοινωνικής δικτύωσης, και δεν μας απασχολεί πια γιατί -αν είναι δυνατόν- το έχουμε συνηθίσει. Σοκαριστήκαμε με το πρώτο προσφυγόπουλο που ξέβρασε νεκρό η θάλασσα. Από τότε όμως μέχρι σήμερα έχουν πνιγεί εκατοντάδες παιδιά και κανείς δεν ασχολείται με αυτό. Και δυστυχώς σε αυτήν τη φρίκη δεν υπάρχει αντίδραση, δεν έχει γεννηθεί κάποιο κίνημα που θα αντισταθεί και θα πει «φτάνει πια».\nΠού θεωρείτε πως οφείλεται αυτή η παγκόσμια «ανοσία» στον ανθρώπινο πόνο;\nΣτην επικράτηση της κοινωνίας του θεάματος, η οποία ήρθε ξαφνικά και μας βρήκε απροετοίμαστους. Κανείς δεν μπόρεσε να προβλέψει αυτή την εισβολή. Πρόκειται για ένα σύστημα επικίνδυνο, που αρχικά σε χαϊδεύει, σου προσφέρει έναν σωρό τρόπους που υποτίθεται πως βελτιώνουν τη ζωή σου κι έπειτα σε εθίζει στον καταναλωτισμό και σε κάνει να αδιαφορείς γι' αυτά που συμβαίνουν στον διπλανό σου.\nΈχετε την ελπίδα ότι μπορεί να γεννηθεί σύντομα μια γενικευμένη αντίδραση;\nΘέλω να ελπίζω πως ναι. Στην Αμερική πριν από λίγες μέρες εκατομμύρια κόσμου ενώθηκαν και διαδήλωσαν ενάντια στην οπλοκατοχή. Μακάρι αυτή η κραυγή ανασφάλειας που νιώθουν αυτά τα παιδιά να απλωθεί και να δημιουργηθεί ένα παγκόσμια κίνημα ενάντια στη βία και στον πόλεμο.\nΑπό το ΕΘΝΟΣ ΤΗΣ ΚΥΡΙΑΚΗΣ /1.4.2018·\nΕτικέτες ΚΟΙΝΩΝΙΚΑ ΘΕΜΑΤΑ, ΜΟΥΣΙΚΗ, ΠΟΙΗΣΗ, ΠΟΛΙΤΙΣΜΟΣ, ΣΥΝΕΝΤΕΥΞΕΙΣ


Μη σπαταλάς τον χρόνο σου σε αυτούς που δεν τον θέλουν | HASHTAG - Uncovered News - ΓΥΝΑΙΚΑ - ΑΝΤΡΑΣ - ΣΧΕΣΕΙΣ - ΣΥΝΤΑΓΕΣ - ΔΙΑΙΤΑ - ΜΟΔΑ - ΑΣΤΡΟΛΟΓΙΑ\nΜη σπαταλάς τον χρόνο σου σε αυτούς που δεν τον θέλουν\nΌχι τόσο με αυτούς που δε γνωρίζαμε καλά, όσο μ’ εκείνους που έπαιξαν κατά κάποιον τρόπο σημαντικό ρόλο στη ζωή μας. Η ανεξήγητη συμπεριφορά τους κατά καιρούς σε φέρνει σε δύσκολη θέση, αφού τους βλέπεις να απομακρύνονται όλο και πιο πολύ χωρίς να υπάρχει εμφανής λόγος.\nΣυνειδητοποιείς ότι πλέον βρίσκεσαι σε μια ηλικία που δεν υπάρχει λόγος να τσατίζεσαι. Κι όντως, μετά το πέρασμα ενός χρονικού διαστήματος αρχίζεις να μην ενοχλείσαι και τόσο όσο παλιά, αλλά και να μη δίνεις σημασία σε πράγματα ανούσια που μέχρι πρότινος σου απορροφούσαν την ενέργειά σου σαν το σαράκι που κατατρώει οτιδήποτε βρεθεί στο δρόμο του. Έχεις σημαντικότερα προβλήματα με τα οποία πρέπει να ασχοληθείς. Ν' αγχώνεσαι από πάνω και για βλακείες;\nΓια παράδειγμα, σκέψου μια πρώτη γνωριμία. Αρχίζετε το παιχνίδι με κάποιον κι ενώ σου δίνει ξεκάθαρα να καταλάβεις ότι του αρέσεις, σε αρχίζει στα σκωτσέζικα ντουζ. Πότε έτσι, πότε γιουβέτσι και τα νεύρα σου κρόσσια. Ή μάλλον όχι πια. Το παιχνίδι είναι ωραίο μέχρι ένα σημείο. Αν παρατραβήξει κουράζει και τελικά ξενερώνει. Μπορεί έτσι να έχει συνηθίσει το αντικείμενο του πόθου σου, αλλά εσύ γιατί να το υπομείνεις; Οπότε στείλ' τον από κει που 'ρθε να ησυχάσεις μια ώρα αρχύτερα.\nΟι αληθινές σχέσεις είναι λιγοστές, γι' αυτό άλλωστε είναι και τόσο πολύτιμες.\nΓιατί να σπαταλάς χρόνο για ανθρώπους που δεν τον χρειάζονται ή δεν τον θέλουν; Ο χρόνος σου είναι πολύτιμος για να τον χάνεις άσκοπα. Μην το πολυψάχνεις το θέμα. Όσοι θέλουν πραγματικά να προσπαθήσουν για τη φιλία σας, την αγάπη σας και την κάθε είδους σχέσης σας γενικότερα, θα αφήνουν στην άκρη τις εξωπραγματικές δικαιολογίες του τύπου «Πήρε φωτιά το σπίτι, κοιμήθηκα, δεν το άκουσα, είχα πολύ δουλειά», και θα βρίσκουν τον χρόνο, τον τρόπο, αλλά και το χώρο να είναι μαζί σου.\nΜη φυτεύεις λουλούδια σε κήπους ανθρώπων που θα τ' αφήσουν να μαραθούν. Αγαπάς με δύναμη και το καταλαβαίνω αλήθεια, όμως τα συναισθήματα σου σκοτώνονται αργά-αργά. Αν σταματήσεις να νοιάζεσαι η επιστροφή δε θα ‘ναι εύκολη για όποιον φύγει. Όσο πιο μακριά σε σπρώχνουν μπορεί να καταλήξεις να σ' αρέσει περισσότερο εκεί που θα φτάσεις.\nΌταν σταματάς να νιώθεις θυμωμένος, απογοητευμένος στενοχωρημένος κι αισθάνεσαι κενό τότε ξέρεις πολύ καλά ότι έχει πια τελειώσει. Και καλύτερη ένδειξη απ' αυτή δε θα βρεις. Σαν να έφτασε λοιπόν πια ο καιρός για νέα ξεκινήματα και νέες περιπέτειες. Δε συμφωνείς; Απλά σιγουρέψου ότι θα είσαι χαρούμενος στη ζωή σου.\nHASHTAG - Uncovered News - ΓΥΝΑΙΚΑ - ΑΝΤΡΑΣ - ΣΧΕΣΕΙΣ - ΣΥΝΤΑΓΕΣ - ΔΙΑΙΤΑ - ΜΟΔΑ - ΑΣΤΡΟΛΟΓΙΑ: Μη σπαταλάς τον χρόνο σου σε αυτούς που δεν τον θέλουν


Chakra Yoga Course 2, Chakra Yoga Course 2\nChakra Yoga Course 2\n28 Nov | 20:00\nΤο theConcept-Ταύρου καλωσορίζει το Chakra Yoga Course 2 και την Elen Lim (Ελένη Λιμαράκη) !\n5ο-Τσακρα του λαιμού - Vishuddhi\n6ο-Τσακρα του μετώπου – Ajna\n7ο-Τσακρα του στέμματος - Sahasrara\nΤο Chakra Yoga Course 2 - Svadisthana\nΤο δεύτερο βίοενεργειακό κέντρο εντοπίζεται στο ιερό πλέγμα. Το πορτοκαλί χρώμα του ορίζοντα στην ποίηση αντιστοιχεί σαν χρωματική δόνηση στη Δύση. Το στοιχείο του είναι το νερό και συνδέεται με την αίσθηση της γεύσης. Το πεδίο αναφοράς του είναι η δημιουργικότητα, η αναπαραγωγή η σεξουαλικότητα, η επιθυμία. Στο μάθημα αυτό θα δουλέψουμε θέσεις που ανοίγουν τα πόδια και διατεινουν τους μύες των μηρών.


Ανοιχτά ή κλειστά Πανεπιστήμια; Ιδού το ερώτημα | Made in Creta\nΔύο φοιτητές και δύο καθηγητές και μια διοικητική υπάλληλος\nΟ αγώνας μας είναι δίκαιος. Από τη μια, απολύονται 399 εργαζόμενοι από το Εθνικό Μετσόβιο Πολυτεχνείο, οι οποίοι είναι μεγάλοι σε ηλικία, έχουν παιδιά και είναι δύσκολο να βρουν δουλειά. Από την άλλη, μιλάμε για πλήρη υποβάθμιση και αδυναμία λειτουργίας του πανεπιστημίου, μια και συγκεκριμένα στο ΕΜΠ αποχωρεί το 50% του διοικητικού προσωπικού: των ανθρώπων που εργάζονται στις βιβλιοθήκες, στη φύλαξη, στις γραμματείες. Αυτοί οργανώνουν τις εξεταστικές, τις εγγραφές και είναι υπεύθυνοι για τις απαραίτητες λειτουργίες.\nΑυτή τη στιγμή δεν παλεύουμε μόνο για να αποτρέψουμε μια κατάσταση ή για να επιστρέψουμε στην προηγούμενη. Παλεύουμε για ένα πανεπιστήμιο όπως το οραματιζόμαστε εμείς: δημόσιο, δημοκρατικό, δωρεάν, ανεξάρτητο, με διαφάνεια και πραγματική αυτοδιοίκηση από εργαζόμενους και φοιτητές, μέσα από συλλογικές διαδικασίες.\n«Κρίση μαξιμαλισμού το ιδιότυπο lockout»\nΟ,τι είναι για τον υπόλοιπο κόσμο το σπίτι και η δουλειά είναι για το φοιτητή το πανεπιστήμιο. Εκεί, καθείς κάνει την έρευνα που αγαπά με καλή παρέα, έχοντας την πολυτέλεια να κριτικάρει τις κάθε είδους αυθεντίες. Αυτό το υπέροχο πράγμα δικαιούται δωρεάν κάθε Ελληνας πολίτης στην πιο παραγωγική του ηλικία.\nΣτο ΕΚΠΑ, λοιπόν, εδώ και 11 εβδομάδες, οι φοιτητές είμαστε άστεγοι και σε αργία, αφού εξαιτίας των αποφάσεων των καθηγητών μας που στελεχώνουν τα διοικητικά όργανα του Πανεπιστημίου δεν δικαιούμαστε να μπούμε όχι στις σχολές, αλλά ούτε καν στις βιβλιοθήκες μας. Οι ώριμοι άνθρωποι που διοικούν το ΕΚΠΑ -αφού χειροκρότησαν το σχέδιο «Αθηνά» το 2011- έκριναν ως πρόσφορο μέσο -οψιγενούς- αντίδρασης στη μνημονιακή υποβάθμιση του δημοσίου πανεπιστημίου το ολοκληρωτικό του κλείσιμο. Σε μια κρίση μαξιμαλισμού κήρυξαν από 9 Σεπτεμβρίου ένα ιδιότυπο lockout, κατά το οποίο όμως οι ίδιοι πληρώνονται παρ’ ότι δεν διδάσκουν.\nΗ δύναμη αυτού που αντιδρά είναι το γεγονός ότι είναι απαραίτητος σε κάποιον. Αυτή είναι και η ουσία της κάθε απεργίας: «Εργοδότη, με έχεις ανάγκη και γι’ αυτό θα με σέβεσαι». Το αδρανές κλειστό πανεπιστήμιο, αντίθετα, δείχνει ότι, παρ’ ότι δεν έχει προσφέρει κάτι ούτε στην κοινωνία ούτε στο κράτος, όσο βρίσκεται σε αναστολή λειτουργίας, αποτελεί ένα δυσανάλογο έξοδο.\nΑν αυτοί που διοικούν το ΕΚΠΑ νοιάζονταν γι’ αυτό και τους υπαλλήλους του, θα άφηναν τις σχολές ανοιχτές, θα πρότειναν, όπως έκαναν καθυστερημένα, τρόπους εξοικονόμησης προσωπικού και χρημάτων (ακόμη και παραιτούμενοι συμβολικά του μισθού τους) και έτσι θα στήριζαν και τους απεργούς, διότι δεν θα έθεταν την ακαδημαϊκή κοινότητα στο ψευδοδίλημμα «απεργία αξιοπρέπειας ή ανοιχτό πανεπιστήμιο», αλλά οι φοιτητές θα αλληλεπιδρούσαν με τους διοικητικούς και θα μετέφεραν το μήνυμά τους στις οικογένειές τους και από εκεί σε όλη την κοινωνία.\nΤα Πανεπιστήμια πρέπει να είναι ανοικτά αφού το νόημα και η δύναμή τους είναι οι φοιτητές, το γνωστικό συμβάν, η πνευματική δημιουργία, η ιδεολογική διαπάλη. Ομως ειδικά τα δύο ιστορικά και προβεβλημένα Πανεπιστήμια (ΕΚΠΑ και ΕΜΠ) είναι σχεδόν αδύνατο να είναι ανοικτά, αφού αποδομούνται ως προς τις στοιχειώδεις λειτουργίες τους.\nΔημοσιεύτηκε στην "Ελευθεροτυπία" (22.11.13)


Στα σκαριά νέα ημερήσια πολιτική εφημερίδα\nΤην έκδοση ηµερήσιας πολιτικής εφηµερίδας προχωρά το αµέσως προσεχές διάστηµα, όπως διαβάζουμε στο lykavitos.gr, ο ιδιοκτήτης του οικονοµικοπολιτικού site, liberal.gr, Θανάσης Μαυρίδης.\nΈχει λάβει εδώ και αρκετό καιρό τη σχετική απόφαση και απλώς αναζητούσε το κατάλληλο timing, για την έκδοση του φύλλου.\nΗδη, έχει κατοχυρώσει τον τίτλο της εφηµερίδας, η οποία θα ονοµάζεται «Φιλελεύθερος Τύπος». Αµέσως µετά τον ∆εκαπενταύγουστο έχουν ξεκινήσει οι πρώτες επαφές µε δηµοσιογράφους, προκειµένου να συγκροτηθεί η οµάδα που θα στελεχώσει την εφηµερίδα.\nΒέβαια για να φτάσει στο περίπτερο θα πρέπει να την υλοποιήσουν οι έμπειροι Τεχνικοί Τύπου. Οψόμεθα.


ΕΚΔΟΣΕΙΣ ΠΑΤΑΚΗ - Ακαδημία Κουταβιών: Ο Ρήγας και το μετάλλιο της φιλίας\n1. Ακαδημία Κουταβιών: Ο Ρήγας και το μετάλλιο της φιλίας - €5,31\nΚατηγορίες : Αρχική -> Βιβλία Εκδόσεων Πατάκη -> Παιδικά – Νεανικά -> Παιδική – Νεανική Λογοτεχνία (1-18 ετών) -> Σύγχρονη Λογοτεχνία (5-18 ετών) -> Σειρά: Κολιμπρί (χιουμοριστικά μυθιστορήματα και ιστορίες) (5-15 ετών) > Ακαδημία Κουταβιών: Ο Ρήγας και το μετάλλιο της φιλίας\nΕικονογράφος : Horne Sarah\nΟ Ρήγας εκπαιδεύεται για ν΄ αρχίσει να βοηθάει ένα νεαρό κορίτσι σε αναπηρικό καροτσάκι. Είναι πολύ ενθουσιασμένος που θα τη γνωρίσει - αλλά θα τον συμπαθήσει εκείνη; Και θα καταφέρει άραγε να μάθει να μην κυνηγάει κάθε μπάλα που βλέπει μπροστά του.\n- Η Ζήνα και ο κλέφτης των λουκάνικων\n- Η Σταρ στο βουνό των καταιγίδων\n- Ο Μέρφυ και η σωτηρία από τα μανιασμένα κύματα\nΒάρος: 0,201 kgr\nB.K.M. ( Βοηθητικός Κωδικός Μηχανογράφησης ): 10435


Κανένα αίτημα για επανέναρξη του παιδικού αθλητισμού!\nΑρχική σελίδαΑθλητισμός και Covid 19Κανένα αίτημα για επανέναρξη του παιδικού αθλητισμού!\nΣε μια εβδομάδα τελειώνει και ο Μάρτιος και ακόμα τα παιδιά, 5 μήνες σερί είναι κλεισμένα στο σπίτι μακριά από τις αγαπημένες τους συνήθειες και την άθληση. Αν υπήρχαν πάρκα ή παιδικές χαρές ή χώροι άθλησης στην χώρα μας, που και αυτά κλειστά είναι βέβαια, τα παιδιά θα μπορούσαν να πάνε να παίξουν εκεί. Τώρα όμως, απλά κάθονται σπίτι με τους υπολογιστές και τα κινητά όλη μέρα.\nΨάξαμε, είδαμε, ρωτήσαμε και καταλήξαμε στο ίδιο συμπέρασμα. Δεν έχει γίνει κανένα αίτημα για επανέναρξη του παιδικού αθλητισμού! Ναι είναι η αλήθεια. 5 μήνες κλειστά και ακόμα τίποτα. Μέσα στην εβδομάδα ακούσαμε και τις δηλώσεις του υφυπουργού αθλητισμού, κ. Αυγενάκη, ο οποίος μέσα σε άλλα δήλωσε άγνοια για τον παιδικό αθλητισμό, και απλά υπέθεσε πως όταν ανοίξουν τα σχολεία θα πρέπει να ανοίξει και αυτός. Διαφορετικά, όπως τόνισε θα είναι κάτι παράλογο! Να υπενθυμίσουμε εδώ στον υφυπουργό αθλητισμού, πως τα σχολεία για πολύ μεγάλο διάστημα ήταν ανοιχτά στην Ελληνική επικράτεια, από δημοτικά έως λύκεια, αλλά δεν υπήρχε αθλητική δραστηριότητα.\nΕδώ να αναφέρουμε πως υπήρχαν κάποιες συζητήσεις για τις κ19 και κ17 ή εφηβικά και νεανικά τμήματα, όπως στην κολύμβηση που επιτρέπεται μόνο στους άνω των 15, σε μια ακόμα πολύ λογική απόφαση των λοιμωξιολόγων για τον αδιάφορο για αυτούς αθλητισμό. Τα αιτήματα αυτά όμως απορρίφθηκαν. Για τις νεότερες ηλικίες δεν υπάρχει τίποτα. Πως να υπάρξει όμως όταν η άθληση στην χώρα μας ΑΠΑΓΟΡΕΥΕΤΑΙ!! Ναι, καλά ακούσατε και πάλι. Όταν λένε πως μπορείς να αθλήσε μόνο με τα πόδια ή το ποδήλατο και μόνο σε ακτίνα 2 χιλιομέτρων, και αυτό το θεωρούν υγιές τότε είναι για γέλια. Όταν σου επιτρέπουν να πας ακόμα και σε άλλον δήμο με το αυτοκίνητο σου για κούρεμα, αλλά να μην μπορείς να πας σε ένα γήπεδο τένις τότε απλά μας κάνουν πλάκα. Βάλανε λουκέτα στα γήπεδα, τα πάρκα, ακόμα και λουκέτο σε διχτάκι του μπάσκετ, μην μπει κανένας άνθρωπος και κάνει ένα σούτ! Τόσο σπουδαία τα μέτρα στην χώρα μας.\nΕπόμενο θέμα ο υφυπουργός αθλητισμού! Αν σταματήσεις στον δρόμο έναν περαστικό και του πεις πότε θα ανοίξει ο παιδικός αθλητισμός, θα σου απαντήσει λογικά μαζί με τα σχολεία! Αν του πεις ότι τα σχολεία ήταν ανοιχτά αλλά τα γήπεδα κλειστά; Θα σου απαντήσει, αυτό είναι παράλογο! Αυτός ο τυχαίος περαστικός μπορεί βέβαια να σου πει πως κάτι θα βλέπουν άρα τον κρατούν κλειστό. Ο υφυπουργός αθλητισμού όμως, έχει ξεκαθαρίσει πως τα γήπεδα είναι ΚΑΘΑΡΑ, παρά τα αστεία σχόλια περί μπάλας και πηγής μετάδοσης του ιού από την επιτροπή. Πως γίνεται λοιπόν, πάνω σε ένα θέμα που καίει τόσο κόσμο, ο αρμόδιος υφυπουργός μην έχει κάποια γνώση ή καλύτερα θέση πάνω στο ζήτημα; Γνώμη έχουμε πολλοί, δεν μας ενδιαφέρει να ακούσουμε άλλη μία από εσάς. Με ύφος λέγατε σαν κυβέρνηση, πως οι λοιμωξιολόγοι απλά συμβουλεύουν και πως εσείς αποφασίζετε. Άρα τι ισχύει εδώ; Αποφασίζουν αυτοί τελικά ή μήπως εσείς απλά το φορτώνετε αλλού;\nΑυτή είναι η κατάσταση εως σήμερα στον παιδικό αθλητισμό, με τα παιδιά σε κάθε σύγκριση να έρχονται τελευταία και τον αθλητισμό να δέχεται πόλεμο. Αναμονή λοιπόν για τους τουρίστες, μπας και ανοίξουμε νωρίτερα!\nΥ.Γ. Περιμένουμε όλοι με αγωνία τις πρώτες προπονήσεις παιδιών και τις επισκέψεις των αρμόδιων, όπου θα βγάλουν τις φωτογραφίες τους κανονικά και όλο καμάρι, αφού θα νιώθουν και σωτήρες του αθλητισμού και των παιδιών. Άλλωστε ποιος θα τους μιλήσει;\nΥ.Γ. Μην ξεχάσετε τις σέλφι μαζί τους! Τον ίδιο αγώνα κάνατε.


Forzajuve.gr: Ο «τελειωμένος» που αναγεννήθηκε στο Τορίνο και το χρωστάει σε αυτόν\nΟ «τελειωμένος» που αναγεννήθηκε στο Τορίνο και το χρωστάει σε αυτόν\nΓια το ξεκίνημα του στη Γιουβέντους και την εμπιστοσύνη που νιώθει από όλους στο Τορίνο αναφέρθηκε ο Ματία Ντε Σίλιο.\nΟ 24χρονος πλάγιος μπακ ήταν βασικός και στη νίκη επί της Μπολόνια, ήταν δηλαδή για 4ο σερί ματς στην αρχική 11άδα της Γιούβε, δείχνοντας συνεχώς όλο και πιο άνετος. Σε σχέση με το ξεκίνημα, ειδικά, ο Ντε Σίλιο έχει κάνει βήματα και αυτό πλέον του το αναγνωρίζουν όλοι.\nΜία μέρα μετά το 3-0 επί της Μπολόνια και ενώ οι οπαδοί της Γιουβέντους στα social media αρχίζουν να κάνουν πλάκα με αυτούς της Μίλαν για την «ανταλλαγή» Ντε Σίλιο-Μπονούτσι, ο Ματία μίλησε στο Sky Italia για αυτούς τους πρώτους μήνες ως μπιανκονέρο.\n«Είμαι χαρούμενος για το πώς πάνε τα πράγματα τόσο σε ατομικό όσο και σε ομαδικό επίπεδο. Βελτιωνόμαστε όλοι μαζί από παιχνίδι σε παιχνίδι, δουλεύοντας ως ομάδα», είπε αρχικά και στη συνέχεια ρωτήθηκε για το ποιες είναι οι χορδές που αγγίζει ο Μασιμιλιάνο Αλέγκρι, ο οποίος ήταν αυτός που τον έβαλε στην πρώτη ομάδα της Μίλαν και τον ήθελε τώρα και στη Γιούβε.\n«Ο Αλέγκρι με κάνει να αισθάνομαι την εμπιστοσύνη του, με βοηθάει να δουλεύω ήρεμος, με καθαρό μυαλό. Πάντα μου έλεγε και μου έδινε να καταλάβω ότι έχω μεγάλες δυνατότητες και το μόνο που έχω να κάνω είναι να τις αξιοποιήσω και να το δείξω», ήταν η απάντηση του Ντε Σίλιο, ο οποίος ολοκλήρωσε λέγοντας ότι «το ξεκίνημα μου στη Γιούβε δεν ήταν και το πιο απλό, αφού είχα και τραυματισμό, αλλά έχω περάσει χειρότερα. Εμεινα ήρεμος, είμαι ήρεμος γιατί ξέρω ότι υπάρχουν πολλά που πρέπει να βελτιώσω και έχω δίπλα μου μια ομάδα και μια διοίκηση που με εμπιστεύεται. Με εμπιστεύονται και μου το δείχνουν».


Συσκευασίες υψηλής τεχνολογίας made in Greece | Economistas.gr\nΓιώργος Σακκάς 19/05/2019 09:17 ΕΠΙΧΕΙΡΗΣΕΙΣ\nΤα προϊόντα του ομίλου απευθύνονται ευρέως σε πολλούς τομείς, o κυριότερος από τους οποίους είναι ο κλάδος συσκευασίας τροφίμων, ένας ευαίσθητος τομέας οποίος απαιτεί εξειδίκευση και επενδύσεις σε έρευνα και τεχνολογία. Ένα πεδίο στο οποίο από νωρίς στράφηκε η οικογένεια Γκινοσάτη, η οποία ελέγχει τον όμιλο. Σημειώνεται μάλιστα ότι από το Σεπτέμβριο του 1995 λειτουργεί και είναι κάτοχος πιστοποιητικού διασφάλισης ποιότητας ISO 9001 για την έρευνα, ανάπτυξη, παραγωγή, διάθεση και τεχνική υποστήριξη των προϊόντων της, το οποίο της έχει χορηγηθεί από την εταιρία Βureau Veritas. Επίσης τον Απρίλιο του έτους 2003 η Εταιρία πιστοποιήθηκε με το νέο πρότυπο υγιεινής, το British Retail Consortium (BRC). Το εν λόγω πρότυπο - πανευρωπαϊκής αναγνώρισης - εισάγει υψηλότατες απαιτήσεις υγιεινής, ασφάλειας προϊόντος και ποιότητας.


ESOTERICA.gr Forums ! - Χαμένη Ατλαντίδα - .-= ΤΟ ΠΑΡΑΞΕΝΟ =-.\nΧαμένη Ατλαντίδα Νέο Θέμα Απάντηση στο Θέμα\n123456789101112 από 12\n826 Μηνύματα Απεστάλη: 07/01/2005, 22:08:57\nΕπειδή κατά πώς φαίνεται μας συγκινεί η παλαιοατλαντολογία, αντιγράφω από μια σημερινή εφημερίδα:\n"Μια ομάδα αυστραλών και ινδονήσιων επιστημόνων ανακοίνωσαν (Οκτώβριος 2004) ότι ανακάλυψαν ένα νέο ανθρώπινο είδος, που το ονόμασαν Homo Florensiensis ή Χόμπιτ (όπως στον "Άρχοντα των δαχτυλιδιών").\nΟ σκελετός που βρέθηκε ήταν 18.000 χρόνων, κάτι που σημαίνει ότι αυτό το είδος πρέπει να έζησε ταυτόχρονα με τον Homo Sapiens. Το ύψος των χόμπιτ δεν ξεπερνούσε το 1 μέτρο και το κρανίο τους είχε μέγεθος γκρέιπ φρουτ."\nΥποψιάζομαι τι συνέβη, όπως συμβαίνει συνήθως. Βρήκαν οι επιστήμονες ένα υποανάπτυκτο χομοσαπιενσάκι και βιάστηκαν να βγάλουν συμπεράσματα. Άσε που μπορεί να ήταν και μικρό πράσινο ανθρωπάκι. Το σκελετό του βρήκαν, την επιδερμίδα του την είδαν; Πάντως η ηλικία των 18.000 Μαΐων είναι συγκινησιακή.\nΠροβληματισμός: Αν το κεφάλι του τυπάκου ήταν σαν γκρέιπ φρουτ,\nτο κεφάλι του κατοικίδιου πόσο ήταν;\nΠερισσότερα εδώ: http://news.nationalgeographic.com/news/2004/10/1027_041027_homo_floresiensis.html\n126 Μηνύματα Απεστάλη: 10/01/2005, 04:15:58\nΜια αλλη ιστοσελιδα που εχει πληροφοριες και συζητηση για την Ατλαντιδα.\nΚύπρος - Ελεφθερία\n560 Μηνύματα Απεστάλη: 10/01/2005, 17:09:23\nΜπρρρ...κόλλησα στους πάγους (της Ανταρκτικής) και τί θα κάνω χωρίς σόμπες...\nΠάνω που άρχισα να βαριέμαι το κρύο εκεί χάμω, νά σου κάτι περίεργοι τύποι (συνωμοσιολόγους τους λένε) με επίσης περίεργα σενάρια.\nΠέφτω με φόρα πάνω στο http://lantis.tv/research/news/reveals.html\nπου μπλέκει μέσα περίεργες εκσκαφές στο τρίγωνο της εξουσίας στην Ουάσινγκτον\nμε τη χαμένη Ατλαντίδα (που μάλλον είναι στην ανταρκτική), με τον αστερισμό του Ωρίωνα, με τον Πάπα και – λείπει ο Μάρτης απ’ τη σαρακοστή φίλε spiral; - τους Ναϊτες(!)\nΜωρέ το ‘λεγες εσύ αλλά δε σε πίστευα. Αυτοί πάνε παντού και με όλα.\nΑπ’ όλα έχει ο μπαξές. Από NSA και NASA μέχρι κρυφές γεωμετρίες και κατεψυγμένες πολιτείες.\nΟ τύπος λέει οτι περισσότερα θα μάθουμε άμα δούμε (προσεχώς) την ταινία «National Treasure», με τον (αχώνευτο) Nicolas Cage, που το παίζει λέει αναβαθμισμένος ιντιάνα τζόουνς και ανακαλύπτει το μεγάλο μυστικό όχι πιά σε εξωτικά μέρη αλλά στο αμέρικα.\nΠερισσότερα (και συναρπαστικώτερα) στο http://lantis.tv/xdig/map_room.html\nΚαι για να μην ξεχνάμε και πού βρισκόμαστε (εσωτερικά γαρ), να και μια πιό σπιρίτουαλ ανάμειξη της πολύφερνης ατλαντίδας με ενεργειακά ποτάμια, τέχνη κλπ και μάλιστα στη γειτονιά μας την Ιταλία.\nΕμ τί, αυτοί θα ‘μεναν απόξω;\nΙβηρες, οι πρόγονοι Κρητών και Μυκηναίων.\n826 Μηνύματα Απεστάλη: 11/01/2005, 00:00:51\nΤουθ' όπερ σημαίνει ότι η Ατλαντίδα είναι κάτω από το Καπιτώλιο.\nΝομίζω είναι μια καλή ιδέα, αφού οι ερευνητές εξάντλησαν όλα τα τρεχούμενα νερά και τα αποκρυσταλλωμένα, να αρχίσουν να ψάχνουν και στο υπέδαφος. Ψάξε-ψάξε και θα τη βρεις. Αν εφαρμόσουμε αυτή τη μέθοδο και στην Αθήνα μπορούμε να ελπίζουμε σε ταχύτερη επέκταση του μετρό.\nΓια τους γείτονες Ιταλούς τώρα με αρχηγό τον Crotalo, τι να είπω. Δεν θα παραξενευτώ αν ακούσω για ομαδική αυτοκτονία κάποια στιγμή. Πάντως επί του παρόντος έχουν πολύ ωραίο στυλ.\nOι Ναΐτες παρά λίγο θα ανακάλυπταν και την Ατλαντίδα, αλλά λοξοδρόμησαν και ανακάλυψαν απλώς την Αμερική. Ψιλοπράγματα. Αργότερα έστειλαν το Χριστόφορο με τους ναϊτικούς σταυρούς στα πανιά του να την ανακαλύψει επισήμως. Αλλά αυτό είναι κάτι που το κουβεντιάζουμε στο "Et in Arcadia Ego".\nΦίλε Έλληνα, ενδιαφέρουσα η διεύθυνση που μας συστήνεις, με ένα σωρό πληροφορίες. Ο φίλος Lamogio θα ενθουσιαστεί με την κατεψυγμένη παξιμαδόβιδα.\nΕξακολουθώ να υποψιάζομαι ότι οι μύθοι, είτε με Ατλαντίδα είτε με άλλη ονομασία στην ούγια, αντανακλώνται μεταξύ τους.\n826 Μηνύματα Απεστάλη: 12/01/2005, 20:26:42\nΑναρωτιέμαι μήπως το τακτ μας επιβάλλει να κάνουμε μνεία και στον αλήστου μνήμης Ιγκνάτιους Ντόννελλυ, ο οποίος το 1882 συνέγραψε το γνωστό "Atlantis: The Antediluvian World" που είχε προκαλέσει αίσθηση και προκαλεί ακόμα.\nΣε αυτό, ο Ι. Ντ. τοποθετεί την Ατλαντίδα στον Ατλαντικό, βγαίνοντας από τη Μεσόγειο (η παλιά καλή συνταγή) και θεωρεί ότι εκεί άκμασε ο πρώτος πολιτισμός, ενώ οι μετέπειτα θεοί των Ελλήνων, Φοινίκων, Ιντού και Σκανδιναβών δεν ήταν παρά βασιλείς της Ατλαντίδας. Λέει, επίσης, ότι οι μυθολογίες της Αιγύπτου και του Περού αντιπροσώπευαν τη θρησκεία της Ατλαντίδας, που ήταν η λατρεία του ήλιου.\nΓνωστές θέσεις που τις έχουμε κουβεντιάσει και παραπάνω και έχουν υιοθετηθεί και από μετέπειτα ερευνητές του θέματος.\n826 Μηνύματα Απεστάλη: 14/01/2005, 18:15:33\nΒρήκα πληροφορίες για την ετυμολογία της λέξης Αιγαίο που κουβεντιάζαμε, ντε.\nΣτο μεταξύ, οι ειδήσεις των ημερών επιμένουν ότι το σύμπαν είναι επίπεδο. Προσοχή, όταν φτάσουμε στην άκρη να μη σκύβουμε γιατί ποιος ξέρει πού θα πέσουμε.\n560 Μηνύματα Απεστάλη: 15/01/2005, 18:42:07\nΞέμεινα από ατλαντίδες.\nΕνας σεισμός μας σώνει (μπας και βγεί καμμία στον αφρό).\n826 Μηνύματα Απεστάλη: 16/01/2005, 11:39:17\n...Tότε ας προσέλθει ο Ενοσίχθων, "αυτός που σείει τη γη". Τι ήταν ο Ενοσίχθων; 'Ηταν προσωνύμιο του θεού Νέπτιουν, του άρχοντα των θαλασσών.Και τι ήταν ο Νέπτιουν; Ένα άλλο όνομα του Green Man και του πρώτου Fisher King, κύριος όχι μόνο των γήινων θαλασσών αλλά και της κοσμικής θάλασσας γύρω από τον πλανήτη μας. Και τι ήταν οι Fisher Kings;Ήταν, σύμφωνα με τους μύθους του Γκράαλ, οι αρχετυπικοί βασιλείς της γης, με υπερφυσικές δυνάμεις. Και γιατί Fisher; Γιατί συμβολίζονται (και) με το ψάρι, καθώς ως άρχοντες της ζωικής δύναμης Κουνταλίνι κολυμπούν στην κοσμική θάλασσα που λέγαμε, ή και συνδέονται με τους "αλιείς ανθρώπων" των Ευαγγελίων.\nΠαρακάμπτω μερικούς διάσημους Fisher Kings και επιστρέφω στο Νέπτιουν που το κάστρο του βρισκόταν στην κορυφή του "Ιερού όρους του Θεού" στην Ατλαντίδα και περιβαλλόταν από νερό. Σύμφωνα με το φίλο μας τον Πλάτωνα, ο Νέπτιουν μοίρασε το βασίλειό του στους δέκα γυιους του που είχε αποκτήσει με την Κλειτώ. Από αυτούς, ο μεγαλύτερος που ήταν ο Άτλας, θα πρέπει να έγινε ο πρώτος Fisher King της Ατλαντίδας.\nΑπό την Ατλαντίδα έφυγαν μερικοί-μερικοί να δημιουργήσουν τα δικά τους βασίλεια σε άλλους τόπους. Ένας από τους προορισμούς τους ήταν η Αρκαδία. Το αρχικό όνομα της Αρκαδίας, "Γιγαντίς", μάλλον αναφέρεται στους ψηλούς Άτλαντες που την πρωτοκατοίκησαν.\nΓια να μην πάθω όμως διχασμό προσωπικότητας, νομίζω ότι πρέπει να συνεχίσω εδώ:\n6226 Μηνύματα Απεστάλη: 16/01/2005, 11:56:23\nAllzzaro, εσύ που είσαι στα μέσα και στα έξω, πού βρίσκεσαι; Ανακάλυψα νέα εντός εκδοχή, η οποία αναφέρει τα εξής:\nsorry .. παιδιά.. το θέμα της Ατλαντίδας εχει για πρώτη φορά πάρει εποικοδομητικές διαστάσεις και εγώ είμαι εκτός έδρας με ενα ``ρημάδι` lamtop και μία σύνδεση της κακιάς ώρας. Απο αυριο γυρνάω και θα διαβάσω προσεκτικά αυτά που γράφετε ώστε να τοποθετηθώ σωστά.\nΚοιτάξτε .. δεν φορώ παρωπίδες.. οτι πείτε το σέβομαι και το λαμβάνω σοβαρά υπόψιν.. Τα λέμε συντομα...\n1040 Μηνύματα Απεστάλη: 16/01/2005, 14:53:00\nΦίλε Spiral προφανώς στους Fisher Kings θα συμπεριλαμβάνονται ο Εά ή Ωάννες ή Ενκί ο Κοετζαλκοάτλ ή Βιρακότσα και πολλοί άλλοι.\nΜήπως είναι το ίδιο πρόσωπο;\nΟι πληροφορίες σου είναι εξαιρετικά ενδιαφέρουσες!\nΔΕΝ ΥΠΑΡΧΕΙ ΤΡΙΑΝΤΑΦΥΛΛΟ ΧΩΡΙΣ ΑΓΚΑΘΙΑ ΚΑΙ ΚΑΜΙΑ ΕΥΤΥΧΙΑ ΔΕΝ ΕΙΝΑΙ ΑΝΕΦΕΛΗ\n560 Μηνύματα Απεστάλη: 16/01/2005, 19:58:01\nΚαλά, spiral, τί νόμισες;\nΓια πλάκα σου ποστάρησα το σκάψιμο του Μπουσόσπιτου;\nΑλλά θα τα πούμε στο άλλο τοπίκιο.\n826 Μηνύματα Απεστάλη: 16/01/2005, 22:45:50\nAllzzaro, εν αναμονή!\nKrisna, ο Ενκί και πολλοί άλλοι, λιγότερο ή περισσότερο γνωστοί (τόσο από τις εθνικές παραδόσεις όσο και από τις θρησκείες) συμπεριλαμβάνονται στη λίστα των Βασιλέων - Αλιέων. Μπορώ να σου δώσω μια πιο διπλωματική απάντηση, ότι και αν ακόμα δεν είναι το ίδιο πρόσωπο βιολογικά, ας πούμε, είναι το ίδιο αρχετυπικό πρόσωπο. Ο πνευματικός άρχοντας με τις "υπερφυσικές" ικανότητες.\nΑντλώ τις παραπάνω πληροφορίες από ένα βιβλίο που είχα ξεχασμένο στο ράφι και μάλιστα από αυτά που οι συγγραφείς τους είναι και λίγο φευγάτοι. Έτσι, κρατώ μερικές επιφυλάξεις για τις ερμηνείες που δίνει ο συγγραφέας, αν και ο καημένος θεωρητικά τουλάχιστον τις τεκμηριώνει.\nΟφείλω να πω ότι ξαφνιάστηκα γιατί δεν φανταζόμουν, αναζητώντας πληροφορίες επί της μείζονος περιοχής της Ατλαντίδας, ότι θα έφτανα στην Αρκαδία και στους ιπποτικούς θρύλους. Έχω μπερδευτεί κιόλας γιατί δεν ξέρω σε ποιο τοπίκιο -όπως λέει ο φίλτατος Lamogio- να πρωτογράψω, στην "Ατλαντίδα" ή στην "Αρκαδία";\nΓια να δούμε πού θα βγούμε, λοιπόν.\nLamogio, βλέπεις τι παθαίνω με αυτά που ποστάρεις. Μου κεντρίζεις την περιέργεια και βρίσκομαι αλλού γι' αλλού.\nΠάω τώρα να συνεχίσω στο συγγενές (πλέον) τοπίκιο.\n6226 Μηνύματα Απεστάλη: 17/01/2005, 19:50:33\nΦίλοι μου γειά σας και απο κοντά..\nSpiral να τοποθετηθώ\n. Νήσον γαρ προ του στόματος είχεν ο καλείτε\n. Και είχε μια νήσο μπροστά από το στόμιο που αποκαλείτε Ηρακλέους στήλες\nΑυτό το ``πρό`` μπορεί να σημαίνει πρίν τις στήλες..μπορεί και ``μετά`` τις στήλες ..στα δε λεγόμενα του Κριτία σε οτι αφορά οι μέν ευρίσκοντο εξω απο τις Ηράκλειες στήλες οι δε μέσα απο αυτές.. αυτό δεν σημαίνει οτι πρέπει να την τοποθετήσουμε .. χιλιάδες μίλια δυτικότερα.\nΘα μπορούσε κάλλιστα να ευρίσκετο ``δέκα μίλια `` μετά την ``είσοδο`` του στομίου.. ``του τότε στομίου 600 ΠΧ`` αρα...\nΟ Κριτίας δεν είχε δεί ποτέ του την Ατλαντίδα..\nΟ δε Πλάτων ούτε και αυτός..το ιδιο και ο Σόλωνας.\nΟι ιερείς της Αιγύπτου ούτε και αυτοί είχαν δεί ποτέ τους την Ατλαντίδα.. Είπαν αυτά που ήξεραν .. είπαν αυτά που είχαν ακούσει..\n9.000 χρόνια πρίν μία πληροφορία φυλαγμένη για 9.000 χρόνια.\nΕκτός αυτού είχαν πλήρη άγνοια για το μέγεθος της Αφρικής .. όταν λέω πλήρη το εννοώ.. και οχι μόνο της Αφρικής αλλά και της Ασίας.\nΟι γνώσεις που είχαν τότε για το μέγεθος της Αφρικής ``Λιβύης``\nαφορούσαν το 1/10 απο το πραγματικό της μέγεθος..\nΟσο της Ασίας... ε.. να μην το σχολιάσω...\nΜε λίγα λόγια δεν ήξεραν τι τους γίνετε.. για να γίνω πιο σαφής.. είχαν μπερδέψει τα ``μούσμουλα με τα τρόλευ``.\nΚατ αρχήν θα ήθελα να δω αν συμφωνούμε στην χρονολογία?\nΔηλαδή μιλούν για χιλιετίες ή για αιώνες..\nΔιευκρινίζω.. είναι σωστό το 9.000 ΠΧ ή έκαναν λάθος και εννοούσαν 900 χρόνια. Γιατί αν έκαναν λάθος και εννοούσαν 900 χρόνια τότε η καταστροφή της Ατλαντίδας συμπίπτει με την έκρηξη του ηφαιστείου της Θήρας...\nΕγώ νομίζω.. είναι σωστό το 9.000 ΠΧ.. συμπίπτει με ...\nτους μεγάλους κατακλυσμούς.. και οχι μόνο..\nΤο 10.000 ΠΧ βρισκόμαστε στο τέλος της εποχής των παγετώνων.\nΕίναι λογικότατη η άποψη οτι εκείνη την εποχή η Μεσόγειος να ήταν κατοικίσημη ``εν μέρει``.\nΣύμφωνα με γεωλόγους την εποχή των παγετώνων στη Μεσόγειο είχαμε πολύ περισσότερη ξηρά μιας και τα νερά ήταν τουλάχιστον 180 μέτρα πιο κάτω..\nΕτσι λοιπόν ο πορθμός του Γιλβλατάρ δεν ήταν πορθμός αλλά κατοικίσημη περιοχή.. Με λίγα λόγια δύο μεγάλες λίμνες υπήρχαν.Μία αυτή της Μεσογείου και μία πιο Δυτικά..\nΕΧΩ ΣΧΕΤΙΚΗ ΦΩΤΟ.. ΔΕΝ ΞΕΡΩ ΠΩΣ ΝΑ ΤΗΝ ΠΕΡΑΣΩ.. ΘΑ ΤΟ ΦΡΟΝΤΙΣΩ..\nΗ περιοχή του Γιλβλατάρ είναι τελείως διαφορετική απο οτι σήμερα.\nΤόσο μέσα απο το στενό τόσο και εξω απο το στενό.\nΕκεί λοιπόν θα μπορούσε να τοποθετηθεί οχι μόνο ενα νησί , αλλά πολλά νησιά.\nΤώρα το οτι το 10.000 ΠΧ η περιοχή δεν είναι οπως σήμερα (ελπίζω να συμφωνείτε σε αυτό) αυτό σημαίνει οτι στήλες του Ηρακλέους το 10.000 δεν υπήρχαν..\nΟι ιερείς της Αιγύπτου , δεν μπορούσαν με τίποτα να φανταστούν τι ακριβώς είχε συμβεί πρίν απο 9.000 χρόνια.\nΔεν μπορούσαν να γνωρίζουν οτι το 9.000 ΠΧ πορθμός .. δεν υπήρχε..\nοπότε τι ψάχνουμε να βρούμε .. στα κείμενα του Πλάτωνα.. αν ήταν ``εντός`` ή ``εκτός``.\nΕδώ εχουμε απτές αποδείξεις οτι η περιοχή της Μεσογείου δεν είχε τα νερά που εχει σήμερα..\nΑρα είχε πολυ περισσότερη ξηρά.\nΕκτός αυτού ήταν και η μόνη περιοχή που μπορούσε την εποχή εκείνη να αναπτύξει πολιτισμό μιας και βορειότερα της Μεσογείου λόγω πολιτικού ψύχους δεν μπορούσε να αναπτυχθεί πολιτισμός.\nΚαι αν τοποθετήσουμε την Ατλαντίδα στην περιοχή αυτή κοντά στον πορθμό και αν δεχθούμε οτι η Μεσόγειος κατοικείτο τότε Ατλαντες με Αθηναίους ήταν δίπλα δίπλα..\nΓιατί λοιπόν να πάμε και να τοποθετήσουμε την Ατλαντίδα στην αλλη άκρη του κόσμου.. και μάλιστα στην Καραιβική.. με το σκεπτικό οτι στον Κριτία αναφέρει οτι ``ευρίσκοντο οι μέν εξω και οι δε μέσα``\nαφού δημιουργεί ενα σωρό προβλήματα .. (μεταφορικα-επικοιωνιακά κα)\nEdited by - allzzaro on 17/01/2005 20:04:52\n826 Μηνύματα Απεστάλη: 17/01/2005, 22:13:06\nΓεια σου λοιπόν Allzzaro, καλώς ήρθες ξανά στην Ατλαντίδα.\nΤώρα τι να πω με αυτά που γράφεις, εκεί που είχα εμπεδώσει ότι η Ατλαντίδα ήταν "εκεί έξω", την τοποθετείς και πάλι εντός... Αρχίζω να παθαίνω ανοσία, η Ατλαντίδα έχει κάνει το γύρο του κόσμου.\nΜου φαίνεται ότι μας μπερδεύουν δυο στοιχεία:\nα. Τα γλωσσολογικά του Πλάτωνα όπου, ανάλογα με το πώς μεταφράσουμε, η Ατλαντίδα βρίσκεται εντός ή εκτός. Χάθηκε ο κόσμος αυτός ο άνθρωπος να πάει να ρίξει μια σημαδούρα εκεί που εννοούσε;\nβ. Τα παγετά και οι χρονολογίες, διότι αλλιώς βέβαια αντιλαμβανόμαστε την Ατλαντίδα με την παλιά εδαφική και θαλάσσια μορφολογία, και αλλιώς με τη νεώτερη. Άλλο λοιπόν να μιλάμε για ωκεανούς και άλλο για λίμνες.\nΕκείνο που με χαλάει περισσότερο είναι πως ό,τι και να πούμε, εμείς τουλάχιστον δεν πρόκειται να συμπεράνουμε πού βρισκόταν αυτή η ρημάδα η Ατλαντίδα. Εδώ τόσοι και τόσοι επιστήμονες δεν μπορούν να αποφασίσουν και την έχουν να περιφέρεται. Νησί ελευθέρας βοσκής.\nΠάντως έκανα μια παλληκαριά, ξαναδιάβασα το τόπικ από την αρχή και είδα πως έχουν γραφεί ενδιαφέροντα πράγματα, σύμφωνα με τις διάφορες απόψεις.\nΒρήκα και ενδιαφέρουσες διευθύνσεις και επιλέγω δυο:\n...που αποτελεί μια καλή παρουσίαση και περιλαμβάνει διάφορους τουριστικούς χάρτες\n...όπου ακόμα και ο Aleister Crowley λέει τα δικά του.\nΙδού και ένα δείγμα από πλακάκια:\nΕίναι από αυτά που αναδύθηκαν στο Μπίμινι (Βερμούδες μεριά) φανερώνοντας καταποντισμένα ερείπια, χωρίς βέβαια αυτό να σημαίνει ότι πρόκειται σίγουρα για ατλαντικά ερείπια. Υπάρχουν και άλλα αρχαία που έκαναν τρύπες στο νερό.\nΠροσωπικά, εκείνο που με προβληματίζει είναι οι ομοιότητες μεταξύ Άνδεων και Αιγύπτου. Αν δεχτούμε ότι πρόκειται πραγματικά για ομοιότητες, ή πρέπει να συμπεράνουμε ότι τω καιρώ εκείνω υπήρχαν ανεπτυγμένες συγκοινωνίες ή ότι υπήρχε ένας ενδιάμεσος σταθμός που μπορεί να ήταν η Ατλαντίδα.\nΤώρα που το γράφω, σκέπτομαι ότι ίσως έκανα κατά λάθος μια επιστημονική ανακάλυψη: Αν συνυπολογίσουμε τα βυθισμένα του Μπίμινι και ποιος ξέρει πόσα άλλα που δεν έχουν εμφανιστεί, μπορούμε να συναγάγουμε ότι κάτι υπήρχε μεταξύ Άνδεων και Αιγύπτου, χωρίς όμως αυτό να ήταν απαραίτητα η Ατλαντίδα! Αυτό να ήταν κάτι άλλο και η Ατλαντίδα να ήταν κάπου αλλού.\nΑχ Allzzaro, φωτιές που μας άναψες!\n6226 Μηνύματα Απεστάλη: 17/01/2005, 23:32:11\nΚαλώς σε βρήκα φίλε spiral.\nΕγώ παρατηρώ το εξής. Ο καθένας εχει κάποιους ιδιαίτερους λόγους να τοποθετεί την Ατλαντίδα κάπου.\nΟι Ελληνολάτρες στην Πελλοπόνησο , οι Ατλαντολάτρες στην Καραιβική, οι αποκρυφιστές .. στη Θούλη.. οι θεογνώστες .. στη Λεμουρία...\nαλλοι στο Μεξικό αλλοι .. στο Βόρειο πόλο..\nΕγώ το βλέπω σαν γνήσιος ερευνητής... Ναί υπήρχε κάποιο νησί στην Καραιβική.. αλλά πέφτει κάπως μακρυά για να τοποθετηθεί εκεί η Ατλαντίδα... Φυσικά δεν αποκλείω τίποτα...\nΤοποθετώντας ομως την Ατλαντίδα στη Μεσόγειο .. ξεκινούν να ερευνούνται πολλά ... οπως ο κατακλυσμός του Νώε, ο κατακλυσμός το Δευκαλίωνα , το Ωγύγη, του Δάρδανου, πυραμίδες, καταγωγή των Ελλήνων, Θεοί των Ελλήνων , και αλλα πολλά..\nEdited by - allzzaro on 17/01/2005 23:43:54\n826 Μηνύματα Απεστάλη: 18/01/2005, 01:18:50\nΤώρα θα κάνω λίγο τον κακό. Καλά οι όποιοι -λάτρες να θέλουν την Ατλαντίδα στα χωρικά τους ύδατα, υποψιάζομαι όμως ότι κοντά σε αυτούς και οι επίδοξοι ερευνητές θέλουν την Ατλαντίδα όλο και σε καινούργια μέρη για να αποκτήσουν oι ίδιοι τη σχετική (έστω και περιστασιακή) δόξα. Και όπως λέει και το τραγούδι, την Ατλαντίδα πολλοί εμίσησαν, τη δόξα ουδείς.\nAν δεν απατώμαι, όλα αυτά τα τσουνάμια δεν έχουν προσδιοριστεί χρονικά. Μπορεί λοιπόν αυτές οι μακρινές φήμες να περιγράφουν το ίδιο φαινόμενο ή και -βάσει εκείνων που δέχονται ότι έχουν συμβεί διάφοροι κατακλυσμοί και μας περιμένουν κι άλλοι- να αναφέρονται στους διαφορετικούς. Πώς να βγάλουμε άκρη εμείς τώρα;\nΗ θεωρία της "ελληνικής" Ατλαντίδας, προς Αιγαίο μεριά, είχε κάποτε πιστούς οπαδούς και σοβαρούς υποστηρικτές. Με τα χρόνια όμως φαίνεται ότι καταποντίστηκε και επανέκαμψε πρόσφατα μερικά κλικ παρακάτω, προς Κύπρο.\nΈχει αρκετή λογική και -αν δεχθούμε ότι ο Πλάτωνας εννοούσε προς τα μέσα- θα έχει και "ιστορική" βούλα. Όμως, όπως γράφω και παραπάνω, ας μην ενθουσιαζόμαστε όπου υπάρχουν ενδείξεις καταποντισμών γιατί αυτοί (δυστυχώς) αφθονούν σε διάφορα σημεία του ορίζοντα.\nΜε κάπως ευρύτερο πνεύμα, ως προς τους έλληνες θεούς, τις πυραμίδες στην Ελλάδα (που μερικοί λένε ότι ήταν αρχαιότερες από τις αιγυπτιακές) και τα τοιαύτα, θα μπορούσαμε να υποθέσουμε ότι οι Άτλαντες είχαν φτάσει και στην Ελλάδα (κάτι γράφω παραπάνω) χωρίς αυτό να σημαίνει ότι βρίσκονταν στην ίδια γειτονιά.\nΔιότι εδώ έχω πάλι ένα νοηματικό κενό που το έχουν και άλλοι ομοιοπαθείς: Πώς γινόταν εκείνα τα χρόνια να υπάρχει ένας τόσο εξελιγμένος πολιτισμός (ο ατλαντικός) και οι άλλοι να ήταν απλώς... αρχαίοι; Άρα μου κάθεται καλύτερα το ότι η Ατλαντίδα ήταν μακριά, κρατούσε τον πολιτισμό της για ιδιωτική χρήση και μόνο πια όταν καταστράφηκε, οι μετανάστες της δίδαξαν όσα μπορούσαν στους άλλους τους οπισθοδρομικούς.\nΚαμιά καλύτερη ιδέα;\n6226 Μηνύματα Απεστάλη: 18/01/2005, 15:37:31\nΤώρα θα κάνω λίγο τον κακό.\nΝα το κάνεις.. μου αρέσει.\nΔεν διψάω για δόξα.. Κάθε αλλο.\nΤο θέμα της Ατλαντίδας με είχε συγκινήσει απο τότε που ήμουν παιδί..\nΔεν είμαι σημερινός ερευνητής.\n6226 Μηνύματα Απεστάλη: 18/01/2005, 15:46:57\nΠώς γινόταν εκείνα τα χρόνια να υπάρχει ένας τόσο εξελιγμένος πολιτισμός (ο ατλαντικός) και οι άλλοι να ήταν απλώς... αρχαίοι\nΠολύ σοβαρό ερώτημα.. το έχω θέσει ξανά και εγώ .. αλλά δεν έχω πάρει απαντήσεις..\nΓια την τεχνολογία των Ατλάντων δεν εχουμε καμμία αναφορά εκτός απο τις ενορατικές θεωρίες.\nΕδώ έχουμε δύο κατηγορίες ανθρώπων. Αυτούς που είχαν την γνώση και αυτούς που δεν την είχαν. Ουσιαστικά επρόκειτο για οντότητες. Αυτοί που δεν είχαν την γνώση .. μπορούσαν να την αποκτήσουν\nπράγμα που δεν ήθελαν οι πρώτοι..\nΑυτο αναφέρεται παντού οχι μόνο στην Ελληνική Μυθολογία αλλά και στην Βίβλο καθώς και στο ``βιβλίο του Ενώχ`` .\nΕχουμε αποδείξεις λοιπόν οτι οχι μόνο εζούσαν ανάμεσα τους αλλά συγχωνεύοντο μεταξύ τους..\nEdited by - allzzaro on 18/01/2005 16:24:18\n560 Μηνύματα Απεστάλη: 18/01/2005, 16:57:12\nΠιάνομαι απ’ τα μαλλιά μου και κυρίως απ’ την τελευταία spiraloπρόταση και την επίσης τελευταία allzzaroπρόταση.\nΥποτεθείσθω(sic) οτι σε καμμιά 500ριά χρόνια η παγκοσμιοποίηση έχει γίνει πράξη κι οτι σε κάθε ήπειρο παίζει μπάλλα ένα επίπεδο πολιτισμού κοινό και κάποιας ποιότητας.\nΞαφνικά, τρώμε στο δοξαπατρί ένα μετεωρίτη ικανού μεγέθους ή σκάνε 2-3 καμινάδες (ηφαίστεια) μαζί κι όλα τα σκιάζει φοβέρα και τα πλακώνει η καταχνιά.\nΕστω πάλι οτι κάποιοι ευρύπρωκτοι ή πονηροί τη σκαπουλάρουν και ξαναρχίζουν τσούκου τσούκου να σκάνε μύτη.\nΜετά από κανα-δυό-πεντέξη μιλλένια, κάποιοι μελλοντικοί σκαφτιάδες βρίσκουν εδώ κι εκεί (παντού δλδ) υπολείματα του πολιτισμού που υπήρχε πριν πέσει ο ουρανός στα κεφάλια των προγόνων τους. Ενα κινητό (όχι απ’ αυτά που γίνονται γλάστρες), καμμιά ζάντα αλουμινίου από zastava, ένα καμμένο πίξελ από 19ρα ταφωτή, ένα κόκκαλο κεντερικό τίγκα στο φάρμακο, τέτοια πράματα.\nΣτο μεταξύ, οι παπούδες διηγούνται ιστορίες του τύπου «αχός βαρύς ακούστηκε, πολλά τουφέκια πέσαν, ίσα που προλάβαμε να μπούμε στη σπηλιά στην Πάρνηθα που χώραγε καμμιά κοσαριά χιλιάδες κι όταν ξαναβγήκαμε τα βρήκαμε όλα ίσα...Τίποτε δεν έμεινε και μόνο κάτι περίεργοι με γένεια που δε μας πολυπλησιάζανε, κλειστήκανε σε κάτι ερείπια και βγαίναν κάθε τόσο κι αμόλαγαν καμμιά σοφή αρλούμπα που πολλοί άκουγαν και λίγοι καταλάβαιναν...»\nΣτο ίδο μεταξύ, μάθανε πάλι να γράφουν σε ντιβιντι με τον καιρό κι αργότερα άρχισαν να τρώγωνται για το ποιανού παπούδες ήτανε οι παλιοί.\nΟ ένας έλεγε «δικοί μου ήτανε, απ’ το χωριό μου, οι δικοί σας παπούδες ήταν γάβροι κι αμόρφωτοι, να σας δείξω και πως ήρθαν απ’ το χωριό μου στο δικό σας και σας έκαναν ανθρώπους».\nΟ άλλος έλεγε «δικοί μου ρε ήτανε και μάλιστα ψηλοί με πράσινα μάτια σαν κι εμένα και να σας πω εγώ πως ξεκίνησαν και πως ήρθαν στους δικούς σας παπούδες να τους μάθουν γράμματα, να σας δείξω και τα ερείπια».\nΗταν κι ένα χαζό αριστερό(χειρο) που ψέλλιζε «ρε παιδιά ολωνών μας παπούδες ήτανε, παγκοσμιοποιημένοι ήτανε αφού» και οι άλλοι τον πλάκωναν στις φάπες.\nΑς πάρουμε τη «χαζή» άποψη και να την πάμε πίσω, όχι μπροστά.\nΑφού δλδ βρίσκουμε εδώ κι εκεί (σε Μπιμίνια, σε Ανδεις, σε Ινδικούς, σε Μεσόγειες και βάλε) ερείπια από παλιές δόξες,\nαφού όλοι μα όλοι σε όλο τον κόσμο (Ναβάχοι, Αμαζόνιοι, Πολυνησιώτες, Ανατολίτες κλπ) έχουν και κάποιον παπού που λέει οτι οι παπούδες του πήγαν εκεί προερχόμενοι από κάπου αλλού, αφού γλύτωσαν απ’ τη μεγάλη συμφορά,\nαφού πάλι όλοι μα όλοι έχουνε να θυμούνται και μια μεγάλη βλάβη στα υδραυλικά που τους έκανε να την κάνουν για άλλη γη για άλλα μέρη,\nγιατί δλδ να ήτανε ένα το ευλογημένο και πεπολιτισμένο μέρος (Ατλαντίδα ας πούμε) κι όχι πολλά και σκόρπια παντού κι εξ ίσου βλογημένα και πολιτισμένα; (πολλές Ατλαντίδες ας πούμε) κι όλα αυτά τα παραμύθια των ξεμωραμένων παπούδων να μην είναι παρά διαμάχη και προσπάθεια καπελώματος-ιδιοποίησης της παλιάς κουλτούρας;\nΕν άλλοις λόγοις (matasic), ατλαντίδα ήταν όλος ο τότε πολιτισμός κι όχι ένα γεωγραφικό μέρος.\nΕτσι, και ο δικός μας βγαίνει σωστός, αφού είτε όπως έρχεσαι είτε όπως φεύγεις, πάντα θα υπάρχει ένα μέρος για μια ατλαντίδα, είτε μέσα στον κουβά (μεσόγειο) είτε έξω απ’ αυτόν (ωκεανός).\n126 Μηνύματα Απεστάλη: 18/01/2005, 17:00:16\nΜια ιστοσελιδα που προσπαθει να δωσει απαντησεις σε διαφορες ερωτησεις. Δινωντας παντα την δικη της ερμηνεια.\nΑν οι Ατλαντες βρισκονταν στην Μεσογειο τοτε απλα μιλαμε για τους προγονους μας .\nΝομιζω πως η Μεσογειος ηταν ακατοικητη τοτε, η δεν υπηρχε οργανωμενη ζωη.\nΑρα ακομα και αν υπηρχαν οι Ατλαντες ειναι πιο πιθανο να μετεξελιχθηκαν σε Μαγιας/Ελληνες/Αιγυπτιους και οτιδηποτε αλλο.\nH Να εξαφανιστικαν\nΗ απλως Να μην υπηρξαν ποτε.\nΑπο την αλλη ειναι απιθανο ενα νησι η μια μικρη ηπειρος , να ελεγχουν τον κοσμο το 10 000 πχ και να μην αφηνουν σημαδια .\nΠιστευω πως ισως η Ατλαντιδα να ειναι πιο ελληνικη απο οτι πιστευουμε\nΚρητη η Σαντορινη\nΠοια αλλα ελληνικα νησια μπορει να ειναι η Ατλαντιδα\n6226 Μηνύματα Απεστάλη: 18/01/2005, 17:52:16\nΟντως lamogio έτσι ήταν..\n826 Μηνύματα Απεστάλη: 18/01/2005, 23:50:25\nΑπό τότε που ασχολούμαι με αυτό το τόπικ (και είναι πολύυς καιρός) διαπίστωσα ότι γίνομαι όλο και εξυπνότερος και η επιδερμίδα μου διατηρείται νεανική. Η τελευταία μου κρίση εξυπνάδας είναι ότι ανακάλυψα πως ο Πλάτωνας κι εγώ γράφουμε με τον ίδιο τρόπο: κανείς δεν μπορεί να καταλάβει πότε γράφουμε αστεία και πότε σοβαρά.\nΚαι τώρα πάω στα θέματα.\nΚατά σειράν εμφανίσεως:\nΑγαπητέ Allzzaro, δεν εννοούσα ότι εσύ διψάς για δόξα. Εννοούσα όλους αυτούς τους καταπληκτικούς ερευνητές που παίρνουν την Ατλαντίδα από εδώ και την παρκάρουν παραπέρα και ούτω καθ' εξής, επιζητώντας ο καθένας να επιβάλει τη δική του άποψη. Αναρωτιέμαι αν υπάρχει θάλασσα στο χάρτη που να μην είναι υποψήφια για μια Ατλαντίδα από κάτω της. Μέχρι να πάρουμε και τα βουνά να ησυχάσουμε.\nΣτο παρακάτω μήνυμά σου, σκέπτομαι ότι θα πρέπει να ξεχωρίσουμε τις οντότητες από τα ερίφια. Εδώ όμως θα πρέπει να γίνω διεξοδικότερος:\nα. Υπάρχει η άποψη ότι οι μυστηριώδεις Ατλάντιοι ήταν εισαγόμενοι από άλλους πλανήτες, άρα ας τους πούμε "οντότητες" με την έννοια ότι δεν ήταν ακριβώς άνθρωποι. (Οι άνθρωποι δεν είναι οντότητες;) Κατά την άποψη αυτή υπάρχουν διάφορες υπο-απόψεις με επικρατέστερη, αν δεν κάνω λάθος, εκείνη που θέλει τους Ατλάντιους να είχαν σχέση με τον πλανήτη Βένους (λεπτομέρεια που μας ξαναστέλνει προς Αμερική και μας ανατρέπει τη Μεσόγειο). Κάτι έχω διαβάσει και περί Ντρακόνιανς, άντε να προσθέσουμε και τους Men in Black ή τα Μικρά Πράσινα Ανθρωπάκια για να βάλουμε και χρώμα στη ζωή μας, κάτι εξωγήινο τέλος πάντων. Και όπως θέλουμε να πιστεύουμε, οι εξωγήινοι -όπως και οι κυρίες- προηγούνται και έτσι εξηγείται ο αναπτυγμένος πολιτισμός των Ατλάντων σε σχέση με τους υποανάπτυκτους.\nβ. Αν κρίνουμε από το σήμερα (αυτό εντάσσεται στις κρίσεις εξυπνάδας μου) που υπάρχουν ταυτόχρονα οι εξελιγμένοι δυτικοί και κάποιοι άλλοι τοπικής χρήσης που ίσως εξακολουθούν να ανάβουν φωτιά με τσακμακόπετρες, δεν αποκλείεται και η ταυτόχρονη συνύπαρξη των εξελιγμένων Ατλάντων με μη εξελιγμένους λαούς. Και γιατί να μη διέδωσαν οι Άτλαντες τον πολιτισμό τους; Γιατί, απλούστατα, τον ήθελαν για πάρτη τους ώστε να υπερέχουν.\nγ. Και, όπως υποψιαζόμαστε, μπορεί ο Ατλάντιος και ο μη Ατλάντιος πολιτισμός να ήταν πάνω-κάτω ταυτόσημοι. Διότι, πώς κατάφεραν οι Αθηναίοι να νικήσουν τους Άτλαντες, αν οι μεν πολεμούσαν με σφεντόνες και οι δε με λέιζερ; Και ναι μεν κάθεται και μας αναφέρει ο Πλάτων για τους πεπολιτισμένους Άτλαντες, τίποτα όμως δεν λέει για τους Αθηναίους. Γιατί λοιπόν να μην υποθέσουμε ότι και οι Αθηναίοι πριν 9.000 χρόνια και βάλε, δεν είχαν τραμ, ας πούμε;\nΆρα, επιστρέφω στο θεμελιώδες μου ερώτημα: Τι ήθελε να πει επιτέλους ο Πλάτων;\nα. Δεν ήθελε να πει τίποτα, άκουσε μια ιστορία που του έκανε εντύπωση -επειδή τότε το sciense fiction δεν είχε γίνει πολύ βαρετό ακόμα- και τη μετέφερε. Γι' αυτό και για να μη γίνει ρόμπα ο ίδιος έβαλε τον Κριτία να τα λέει.\nβ. Ήθελε με αλληγορικό τρόπο να πει ότι η αλαζονεία και η υπερβολή έχουν καταστροφικά αποτελέσματα και δημιούργησε την παραβολή, όπως θα λέγαμε και στα θρησκευτικά, της Ατλαντίδας, ώστε να συνετίζεται ο κόσμος και να μην ξεσαλώνει.\nΑγαπητέ Lamogio, επίτρεψέ μου μια παρέμβαση στο υποτεθείσθω σου, η οποία μεταφράζεται σε μερικές χιλιάδες χρόνια. Λογικά κάπως έτσι πρέπει να έγινε, όπως τα γράφεις. Αλλά πιο long playing.\nΑς υποθέσωμεν λοιπόν ότι σήμερα μας ξανασκεπάζουν τα τσουνάμια (κούφια η ώρα) και ότι, όπως οι κορυφές της Αιγηίδας κατέληξαν σε γραφικά νησάκια, κάπως έτσι καταλήγουν και τα σημερινά όρη και βουνά (στο μέλλον αναπτύσσουν και τουρισμό). Το δε Έβερεστ, τι να σου πω. Μεγαλόνησος!\nΜένουν λοιπόν κάποιοι λίγοι σωσμένοι πλην όμως σαλταρισμένοι και όλως αυτομάτως επιστρέφουν στην πρωτόγονη εποχή. Κάτι ορεινά σαλέ που μένουν εκτός υγρασίας είναι ερείπια και άχρηστα, οι σωσμένοι λοιπόν τα παρατούν όλα και ψάχνουν για σπηλιές, λαγούς, σαλιγκάρια και καθαρό αέρα. Τι κι αν ανάμεσά τους συγκαταλέγονται σπουδαίοι επιστήμονες, τους επιστήμονες θα κοιτάξουν που χωρίς μέσα είναι άχρηστοι, ή το μαραγκό της γειτονιάς που μπορεί να σκαρώσει και καμιά καλύβα; Κοντολογίς, όλα φτου κι απ' την αρχή, πώς τον φτιάχνουν μωρέ τον τροχό και τέτοια.\nΠερνούν λοιπόν τα χρόνια, αυτό που θα λέγαμε γνώση γίνεται μακρινή ανάμνηση, οι επιστήμονες δεν έχουν προλάβει να ανακαλύψουν χαρτιά και μολύβια ώστε να καταγράψουν τα όσα ξέρουν, άντε να σχεδιάσουν μερικά σκίτσα στα τοιχώματα των σπηλαίων, τα οποία σκίτσα θα τα ανακαλύψουν οι μελλοντικοί ιστορικοί και θα αναρωτιούνται τι είναι.\nΓεννιούνται και κουτσούβελα τα οποία γνωρίζουν κατευθείαν την οικολογική διαβίωση. Ακούν βέβαια από τους γονείς τους για τα περασμένα μεγαλεία αλλά δεν μπορούν να συλλάβουν τι σημαίνει να ζεις σε πολυώροφο κτίριο ή να έχεις αυτοκίνητο ή να πετάς με αεροπλάνο ή να φτιάχνεις τιραμισού. Αποστηθίζουν όμως αυτές τις αφηγήσεις και τις μεταφέρουν στα δικά τους παιδιά και εκείνα στα δικά τους και πάει λέγοντας.\n5.000 χρόνια μετά (κάνω και καλή τιμή σε σχέση με τα 9.000 του Πλάτωνα) τα σαλέ έχουν γίνει σκόνη καθώς και οι ζάντες των Ζάσταβα, ωστόσο οι 5.000 μετά έχουν επανεφεύρει τα τιραμισού καθώς και Ζάσταβα νέου τύπου. Και μόνο ο απόηχος των παλιών αφηγήσεων εξακολουθεί να μιλάει για βυθισμένες ηπείρους και άστα να πάνε.\nΚι αν όλο αυτό το υποκείμενο χρειάζεται και ένα όνομα για να γίνει πιο σαφές, μπορεί να το ξαναπούν Ατλαντίδα- όπως λες, όχι για να δηλώσει μόνο ένα συγκεκριμένο τόπο αλλά ένα ολόκληρο πολιτισμό.\nΝομίζω και τα δύο. Εξαφανίστηκαν διά της μετεξέλιξης. Δηλαδή όσοι μπόρεσαν να διαφύγουν στα πέριξ, συγχωνεύτηκαν με τους ντόπιους και έγιναν Μάγιας (ίσως και προ-Μάγιας), Αιγύπτιοι, Έλληνες, Ισπανοί.\n(Αν δεν είχαμε τον Πλάτωνα -μα τον έχω κάτι νεύρα- να μας λέει για Αθηναίους του 9.000 π.Χ., δεν θα το έγραφα αυτό.)\nΑπο την αλλη ειναι απιθανο ενα νησι η μια μικρη ηπειρος , να ελεγχουν τον κοσμο το 10 000 πχ και να μην αφηνουν σημαδια\nΔεν ξέρουμε αν έλεγχαν τον κόσμο. Είχαν, υποτίθεται, ένα προηγμένο πολιτισμό που (όπως γράφω και παραπάνω) μπορεί να ήθελαν να τον κρατήσουν μόνο για τους ίδιους. Αν το νησί βούλιαξε στο άψε-σβήσε, σημάδια δεν θα έμειναν. Ακόμα και κάποια "μικροπράγματα" που μπορεί να είχαν μαζί τους όσοι σώθηκαν, πώς θα μπορούσαν να αντέξουν χιλιάδες χρόνια μετά;\nΟι διευθύνσεις που μας δίνεις είναι πολύ ενδιαφέρουσες και τις προτείνω με τη σειρά μου.\nΕκεί θα δούμε και την εκτίμηση της θέσης της Ατλαντίδας κατά τη μη-Allzzaro και μη-Lamogio εκδοχή.\nΑλλά για να μη λέει ο αγαπητός Allzzaro ότι είμαι πνεύμα αντιλογίας (που είμαι, εδώ που τα λέμε) θα δανειστώ δυο γνωστά ενδιαφέροντα στοιχεία:\n1. But what about his statement that Atlantis lay beyond the Pillars of Hercules? To that, Galanapoulos replies that the ancient Greeks also referred to the twin capes of Maleas and Taenarum, in southern Greece, as the Pillars of Hercules, and that Santorini is, indeed, beyond these.\n2. First of all, Plato says that Atlanteans were at war with Athens, and that is unlikely unless the continent was in the Mediterranean.\n,,,από τη διεύθυνση: http://www.discoveryofatlantis.com/articles/fabled_atlantis.htm\nΒέβαια, δεν υπάρχει θεωρία που να μην κάνει νερά...\nΚαι τέλος, αφού αντέξατε να διαβάσετε ως εδώ, θα ήθελα προσωπικά να ευχαριστήσω τους συζητητές για το ενδιαφέρον και τα στοιχεία που παραθέτουν.\n6226 Μηνύματα Απεστάλη: 19/01/2005, 16:10:31\nΜα δεν είπα τίποτα\nΑγαπητέ Allzzaro, δεν εννοούσα ότι εσύ διψάς για δόξα.\nΑν δεν είχαμε τον Πλάτωνα -μα τον έχω κάτι νεύρα- να μας λέει για Αθηναίους του 9.000 π.Χ., δεν θα το έγραφα αυτό.)\nΜα γιατί τα βάζεις με τον άνθρωπο..\nΙσως και καλώς να έπραξε και τα αφησε ``κλειδωμένα``\nΑπό τότε που ασχολούμαι με αυτό το τόπικ (και είναι πολύυς καιρός) διαπίστωσα ότι γίνομαι όλο και εξυπνότερος και η επιδερμίδα μου διατηρείται νεανική. .....Αν κρίνουμε από το σήμερα (αυτό εντάσσεται στις κρίσεις εξυπνάδας μου)\n6226 Μηνύματα Απεστάλη: 19/01/2005, 16:25:25\nΕδώ φίλε spiral συμφωνώ και με τα τρία.. ειδικά με το γ.\nΚάτι αλλο ομως δεν διατύπωσες.. Οπως προείπες πως ήταν δυνατόν να υπάρχουν κάποιοι που ζούσαν στα σπήλαια και κάποιοι που είχαν πολιτισμό.. Υπάρχει και κάτι αλλο...\nΟ homo κάνει ξαφνικά την εμφάνισή του.. το 30.000 ΠΧ.\nΣημάδια εξέλιξης του Νεάτερνταλ .. δεν υπάρχουν...\nΑπο που ξεφύτρωσε..\nΕξελίχθηκε ξαφνικά ο Νεάτερνταλ σε homo ή μεταλλάχθηκε..\nΚαι ερχόμαστε στη Γέννεσις της Βίβλου.. ενώ πλάστηκαν οι πρώτοι άνθρωποι υπήρχαν εκτός του ``κήπου`` και αλλοι παρόμοιοι??\nΣίγουρα θα απαντήσουμε ``ναί`` αφού έχουμε σχετικές συγχωνεύσεις ``πνευματικών οντοτήτων`` με απλές οντότητες οπου χάριν των συγχωνεύσεων αυτών και ο κατακλυσμός έγινε και οι δύο πόλεις Σόδορα και Γόμορα καταστράφηκαν..\nΠοιές ήταν λοιπόν αυτές οι ``πνευματικές οντότητες``?\nΠοιοί ήταν αυτοί ολοι οι περίφημοι γνωστικιστές - ιεροφάντες - μύστες.. που εμφανίζονται στο προσκήνιο και κρατούν αναμένους τους δαυλούς της Θεογνωσίας που ακόμα και σήμερα 5.000 χρόνια μετά..\nΝΑΙ 5.000 χρόνια μετά παραμένουμε ΚΡΕΜΑΣΜΕΝΟΙ απο τη γνώση τους και απο τις θεωρίες τους χωρίς να μπορούμε να προσθέσουμε ΑΠΟΛΥΤΩΣ τίποτα.\n826 Μηνύματα Απεστάλη: 19/01/2005, 19:57:10\nΓια τον κύριο Νεάντερταλ, αγαπητέ Allzzaro, τι να σου πω. Με βάζει σε υποψίες ο αγαπημένος μου στοχαστής συγγραφέας, ο οποίος δεν δείχνει να παίρνει και πολύ στα σοβαρά τα συμπεράσματα των επιστημόνων. Αυτοί, λέει, βρήκαν κάποια οστά από εδώ και από εκεί και βιάστηκαν να βγάλουν συμπεράσματα. Άσε που δυσπιστεί και με τα αποτελέσματα του άνθρακα τόσο, λέει (ο συγγραφέας) ότι ο άνθρακας δεν μπορεί να προσδιορίσει με ακρίβεια ένα τόσο μακρινό απομεινάρι. (Ρίξε και μια ματιά στο τι γράφω στην κορυφή της σελίδας 8.)\nΈχει μάλιστα (ο συγγραφέας, πάντα) και μια ενδιαφέρουσα υπόθεση. Λέει λοιπόν, υποτεθείσθω ότι την σήμερον ημέραν, μεταξύ των άλλων υπάρχει και ένας τύπος που του τα έχει πάρει όλα η Εφορία και αναγκαστικά αυτός έχει καταφύγει σε μια σπηλιά που τη χρησιμοποιεί ως κατάλυμα. Συμπτωματικά δε, ο τύπος είναι και κοντούλης. Υποτεθείσθω λοιπόν ότι ξαναγίνεται το έλα να δεις, όλες οι πόλεις σωριάζονται σε ερείπια, δεν μένει τίποτα και οι ολίγοι επιζήσαντες ξεκινούν από την αρχή. Όπως έγραφα και παραπάνω, με τα χρόνια οι αναμνήσεις γίνονται μακρινοί μύθοι, με τα χρόνια οι άνθρωποι επανεφευρίσκουν τα πεπολιτισμένα και ας πούμε 10.000 χρόνια μετά, οι επιστήμονες του τότε ανακαλύπτουν το σκελετό του απόρου που λέγαμε στη σπηλιά του και προσδιορίζουν την ηλικία του. Φυσικά, 10.000 χρόνια μετά όλα τα σημερινά έχουν γίνει σκόνη και δεν υπάρχει η παραμικρή ένδειξη για τον πολιτισμό του 2.000 μ.Χ. Τι συμπεράσματα θα έβγαζαν λοιπόν οι επιστήμονες του 12.000 για τους ανθρώπους του 2.000, βάσει του σκελετού που βρήκαν στη σπηλιά; Θα έλεγαν ότι οι άνθρωποι του 2.000 ζούσαν στις σπηλιές. Ότι ήταν μικρόσωμοι. Αν στη σπηλιά είχαν απομείνει μερικές πέτρες που ανάμεσά τους ο άπορος άναβε φωτιά, οι επιστήμονες θα έλεγαν ότι ο άνθρωπος του 2.000 είχε ανακαλύψει τη φωτιά. Μπορεί και να έλεγαν ότι ο άνθρωπος του 2.000 κυνηγούσε με τις πέτρες. Και άντε τώρα να υπήρχε τρόπος να διασώζαμε την υπόληψή μας.\nΛογικό μου φαίνεται αυτό, για να συμπεράνουμε ότι από μερικά σκόρπια ευρήματα δεν μπορούμε να συμπεραίνουμε. Το ότι βρέθηκε λοιπόν ένας παμπάλαιος σκελετός στα βουνά, δεν είναι αρκετό για να αποφασίσουμε ότι εκείνοι οι «πρωτόγονοι» ζούσαν στα βουνά. Μπορεί αυτός ο καημενούλης να βρέθηκε για οποιοδήποτε λόγο εκεί πάνω και να ξέμεινε, ενώ οι συνομήλικοί του να έμεναν σε μεγαλοπρεπείς πόλεις από τις οποίες, βέβαια, σήμερα δεν έχει απομείνει τίποτα.\nΚαι σε τι πίστευε λοιπόν ο συγγραφέας μου; Από εδώ το φέρνει, από εκεί το φέρνει, πάει διακριτικά να μας πείσει ότι οι παλαιότατοι ημών πρόγονοι δεν ήταν ούτε τόσο πρωτόγονοι όσο θέλουμε να πιστεύουμε, ούτε τόσο πίθηκοι όσο ήθελε να πιστεύει ο άλλος. Και τι ήταν λοιπόν; Εξελιγμένοι. Και πώς εξελίχθηκαν, εξελιγμένοι δημιουργήθηκαν; Όχι, εξελιγμένοι ήρθαν. Και από πού ήρθαν; Από εξελιγμένους κόσμους. (Και τους εξελιγμένους κόσμους, ποιος τους εξέλιξε; Ε, αυτοί ήταν παλαιότερης εσοδείας και είχαν προλάβει να εξελιχθούν.)\nΜωρέ τα έλεγε ο καημένος ο φον Νταίνικεν αλλά εκείνοι που το έπαιζαν σοβαροί δεν συμφωνούσαν μαζί του. Προτιμούσαν τους πιθήκους από τους διαστημάνθρωπους.\nΤα λέει και η Γένεση, αλλά ποιος ασχολείται.\nΌσο για τους ιεροφάντες… Ναι, λέγεται αυτό, αλλά ποιος ξέρει. Ίσως με τη φόρα που έχουμε πάρει σε μερικούς τομείς τουλάχιστον να έχουμε ξεπεράσει αυτά που θα μπορούσαν να μας δώσουν.\nΑλλά αυτά τα 5.000 χρόνια… πώς τα προσδιορίζεις;\n560 Μηνύματα Απεστάλη: 19/01/2005, 20:47:05\nΤα νεαντερταλάκια αποδείχτηκε μέσω ντιενεϊκών ερευνών οτι δεν έχουνε σχέση με μας και τους sapious γενικώτερα.\nΠαρ' όλα αυτά, παραμένουν ένα μυστήριο και κυρίως το πώς και γιατί αποσύρθηκαν απ' την κυκλοφορία.\nΕνα άλλο ερευνητί είπε οτι αν βλέπαμε σήμερα μια νεαντερτάλα με ελαφρό μεϊκάπ και ντυμένη κάζουαλ στο μετρό, δε θα της δίναμε σημασία γιατί δε θα ξεχώριζε πολύ απ' τα σύγχρονα πιπίνια.\n826 Μηνύματα Απεστάλη: 20/01/2005, 02:10:01\nΔιάβαζα μια μελέτη περί Ατλαντίδας που μεταξύ των άλλων είχε και ένα ψαγμένο συμπέρασμα: η γέννηση, η ακμή και ο θάνατος είναι φυσικός νόμος. Τον ακολούθησε και η Ατλαντίδα, τον ακολούθησαν και τα νεαντερταλάκια. Μια πιθανότητα για τα νεαντερταλάκια είναι ότι φαγώθηκαν από τους δεινόσαυρους, οι οποίοι κατόπιν τούτου έπαθαν δηλητηρίαση και τους χάσαμε κι αυτούς. Μα έτσι δεν γίνεται πάντα; Είδη εμφανίζονται και εξαφανίζονται.\nΤι να ήταν και οι νεαντερτάλιοι; Μια ράτσα που μπορεί να μην ήταν και πολυάριθμη. Γεννήθηκε και σε δύσκολες εποχές. Θηρία από τη μια, μικρόβια από την άλλη και ούτε ίχνος ασπιρίνης, γεωλογικά και κλιματολογικά φαινόμενα, αντιπολιτευόμενες ράτσες… πολύ ήθελαν οι νεαντερτάλιοι να εξαφανιστούν; Εδώ εξαφανίστηκαν κοτζάμ δεινόσαυροι, πτερόσαυροι, πτεροδάκτυλοι, χρυσοδάκτυλοι… Εδώ κοντεύουν να εξαφανιστούν οι λύκοι, που λίγες γενιές αργότερα μπορεί να είναι τόσο παραμυθένιοι όσο είναι σήμερα τα γκρίφιν.\nΚαι όχι τίποτε άλλο, παρά η μελέτη που αναφέρω κατέληγε στα ίδια συμπεράσματα του φίλου μας Allzzaro: για κάτι σοφούς έγραφε, που εδώ και κάτι χιλιάδες χρόνια πασχίζουν να μας συμμαζέψουν. Εμείς όμως, έχουμε τον ασυμμάζευτο.\nΚαι για μήλα των Εσπερίδων διάβασα, και για την ιστορία Νώε & Υιοί οι οποίοι υιοί ήταν γενάρχες των τριών ανθρώπινων φυλών, και για τα Δαρδανέλια διάβασα που έτσι και τα θεωρήσουμε ως Στήλες του Ηρακλή, πέφτουμε κατευθείαν πάνω στην Ατλαντίδα που βρισκόταν στο Αιγαίο. Έλα όμως που μας εμφανίζονται στα ξαφνικά και κάτι Βάσκοι και μας χαλάνε το σενάριο!\nΑν μπορούσαμε ποτέ να διαβάσουμε τις γραφές των Μάγιας και των Αζτέκων και όλων εκείνων, πολλά θα μαθαίναμε. Υπομονή μέχρι τότε…\n6226 Μηνύματα Απεστάλη: 20/01/2005, 15:57:36\nΤο ιδιο ακριβώς θα μπορέσουμε να πούμε και για τον Νεάτερνταλ..\nΒλέποντας τα διάφορα ντοκυμαντέρ στην τηλεόραση τα οποία σίγουρα δεν ανταποκρίνονται με την πραγματικότητα .. δείχνοντας ανθρώπους της παλαιολιθικής εποχής σε αναπαράσταση φυσικά..\nΠως γνωρίζουν το δέρμα τους , το αν μιλούσαν , και γενικά τις συνήθεις ενέργειες τους.. απο τα λίγα ευρήματα που έχουν βρεί...\n826 Μηνύματα Απεστάλη: 21/01/2005, 01:21:30\nΕίναι γιατί θέλουμε να πιστεύουμε πως η ιστορία της γης είναι μια ευθεία γραμμή. Συνεπώς, στην υπόθεση αυτή, κάτι θαλάσσιοι μικροοργανισμοί έγιναν μεγαλύτεροι, βγήκαν στη στεριά, εξανθρωπίστηκαν και πήγαν να πιουν ουΐσκυ. Στην αρχή έλεγαν «ου-γκα-γκα», μετά είπαν «λα, λα, η Λόλα» και μετά ανακάλυψαν την κβαντική φυσική.\nΠάντως εμένα μου αρέσει ο Robert Charroux που αφιερώνει ένα βιβλίο του:\nΣτον πρώτο άνθρωπο που, φτάνοντας από έναν πλανήτη προσεδαφίστηκε κάποτε στη Γη…\nΣτον Άνθρωπο του Τιαουανάκο που λεγόταν και Προμηθέας και Εωσφόρος…\nΣτον κάτοικο του Πουατού που χάραξε τις πλάκες του Λυσσάκ-λε-Σατώ…\nΣτον κάτοικο του Γκλοζέλ που έγραψε το μήνυμα του Γκλοζέλ…\nΚαι στον πρώτο άνθρωπο της εποχής μας που, δραπετεύοντας από τη Γη, θα προσεδαφιστεί ζωντανός σ’ έναν άλλο πλανήτη.\n6226 Μηνύματα Απεστάλη: 21/01/2005, 15:12:07\nTι έγινε?? συνέχεια δεν εχει?? που είσαστε?\nΜέσα ή έξω λοιπόν.. αποφασίστε.\nΑν εξω .. τότε οι Ελληνες είχαν απόκρυφη τεχνολογία. Αναμφισβήτητα για να πάνε στην Αμερική δεν πήγαν με ``κανώ``.\nΑν μέσα .. τότε οι μεγάλοι ιστορικοί κατακλυσμοί έγιναν στη Μεσόγειο..αρα και ο Νώε κατοικούσε κάπου στη Μεσόγειο..\nΑν μέσα.. τότε οι μεγάλοι μύστες είχν μυηθεί την απόκρυφη τεχνολογία των Ατλάντων...\nΤο Θέμα καταλαμβάνει 12 Σελίδες:


Κόντρα, λογική και... ταμειάρα! - Ανεξάρτητος-νέα του ν. Σερρών Κόντρα, λογική και... ταμειάρα! - Ανεξάρτητος-νέα του ν. Σερρών\nΚόντρα, λογική και… ταμειάρα!\nBy ανεξάρτητος on 3 Νοεμβρίου 2018 Δεν επιτρέπεται σχολιασμός στο Κόντρα, λογική και… ταμειάρα!\nΓεμάτο είναι το πρόγραμμα του Σαββάτου, αφού σε όλη την Ευρώπη έχουμε φουλ αγωνιστική δράση. Εμείς θα κρατήσουμε δύο σπουδαία παιχνίδια σε Αγγλία και Ιταλία και θα κυνηγήσουμε την έκπληξη, για να πληρωθούμε καλά.\nΆρσεναλ – Λίβερπουλ\nΣτραβοπάτημα για την Άρσεναλ την περασμένη εβδομάδα, αφού με μέτρια εμφάνιση «κόλλησε» στο 2-2 με την Κρίσταλ Πάλας. Έμεινε έτσι στο -4από την κορυφή της Premier League. Εν τω μεταξύ, την Τετάρτη προκρίθηκε στα ημιτελικά του Λιγκ Καπ, μετά το 2-1 επί της Μπλάκπουλ. Στον αντίποδα, η Λίβερπουλ συνεχίζει να βρίσκεται στην κορυφή της βαθμολογίας, με συγκάτοικο τη Μάντσεστερ Σίτι. Την προηγούμενη αγωνιστική δεν δυσκολεύτηκε καθόλου να επιβληθεί με σκορ 4-1 της Κάρντιφ. Οι «ρεντς» φέτος δείχνουν έτοιμοι για το βήμα παραπάνω. Ωστόσο, ο παράγοντας έδρας σήμερα θα παίξει σημαντικό ρόλο.\nΟι «κανονιέρηδες» αδικούνται από το σετ των αποδόσεων και για αυτό θα πάμε με τον 1Χ της vistabet.\nΦιορεντίνα – Ρόμα\n«Κόλλησε» στο 1-1 με την Τορίνο εκτός έδρας και παρέμεινε χωρίς διπλό φέτος η Φιορεντίνα. Μεγάλωσε έτσι το σερί της χωρίς νίκες για τρίτη αγωνιστική, με τον κόουτς Πιόλο να κάνει λόγω για ανάγκη οι «βιόλα» να βάλουν περισσότερη ένταση στο παιχνίδι τους. Στον αντίποδα, η Ρόμα στάθηκε όρθια και με το παραπάνω στο «Σαν Πάολο» και πήρε το 1-1 από τη Νάπολι. Το αποτέλεσμα αυτό σε συνδυασμό με τη νίκη επί της ΤΣΣΚΑ Μόσχας που είχε προηγηθεί, έριξε τους τόνους στην πρωτεύουσα, ενώ μεσοβδόμαδα, αν έρθει το διπλό στη Ρωσία, εξασφαλίζει την πρόκριση της στα νοκ-άουτ του Champions League. Το έργο των «τζιαλορόσι» είναι δύσκολο απόψε στη Φλωρεντία και η μοιρασιά καλοπληρώνει.\nΠάμε με την ισοπαλία, αφού δείχνει να έχει αρκετές πιθανότητες.\nfoxbet, vistabet, Αρσεναλ, Λίβερπουλ, ρομά, Φιορεντίνα\nΚόντρα, λογική και… ταμειάρα! added by ανεξάρτητος on 3 Νοεμβρίου 2018


Καταγγελία – σοκ για σορούς εκτός ψυγείου στο νοσοκομείο Διαβατών (ΣΚΛΗΡΕΣ ΕΙΚΟΝΕΣ) - tromaktiko\nΚαταγγελία – σοκ για σορούς εκτός ψυγείου στο νοσοκομείο Διαβατών (ΣΚΛΗΡΕΣ ΕΙΚΟΝΕΣ)\nΣύμφωνα με το TyposThes, πρόκειται για νεκρούς αγνώστου ταυτότητας που παρελήφθησαν από το νεκροτομείο Διαβατών τον περασμένο Αύγουστο. Οι σοροί, όπως θα δείτε και στο φωτογραφικό υλικό που δημοσιεύει το TyposThes, έχουν αφεθεί σε χώρο δίπλα από τα ψυγεία με αποτέλεσμα να εμφανίζουν σημάδια αποσύνθεσης προκαλώντας μεγάλο κίνδυνο στη δημόσια υγεία.\nΗ καταγγελία έγινε από την ιατροδικαστική Διαβατών και σύμφωνα με πληροφορίες που επικαλείται το TyposThes, ήδη έχουν κινηθεί διαδικασίες από το Εσωτερικών Υποθέσεων για το ζήτημα, με τους υπεύθυνους να έχουν λάβει αναβολή μέχρι τις 5 Δεκεμβρίου ώστε να απολογηθούν.\n«Δεχόμαστε σορούς οι οποίες βρίσκονται σε προχωρημένη σήψη για μεγάλα χρονικά διαστήματα που δεν χωρούν εδώ. Πρόκειται για νεκρούς αγνώστων στοιχείων τους οποίους είτε δεν μπορούν να εντοπίσουν οι συγγενείς τους είτε δεν θέλουν να παραλάβουν τις σορούς τους λόγω οικονομικής κρίσης. Ωστόσο, δεν υπάρχει κάποιο πρόβλημα για τη δημόσια υγεία γιατί έχουν ληφθεί συγκεκριμένα μέτρα», δηλώνει στο ethnos.gr η προϊσταμένη της ιατροδικαστικής υπηρεσίας Θεσσαλονίκης Ελένη Ζαγγελίδου.\nΑλμούνια-Η Ελλάδα πρέπει να συνεχίσει τις μεταρρυθμίσεις πέρα και πάνω από μνημόνια